text:
Í samstarvi við Norðoya Sparikassa vísir Steinbrá listafólkafilmar í intima biografinum í Miðlon í Havn.
Fyrsti filmurin var um Vincent van Gogh (1853-1890) og annar filmurin í røðini er “Nightwatching”, sum er um Rembrandt (1606-1669) og málningin við sama navni.
"Nightwatching" verður sýndur hósdagin 16. september 2010 kl. 17:30.
Meðan fyrri filmurin fylgdi ævi van Goghs, er hesin filmurin eksperimenterandi og avbjóðandi, bæði í stíli og innihaldi.
Peter Greenaway (f. 1942) hevur gjørt filmin, sum er ein røð av pallsetingum kring málningin “The Night Watch” í 1642. Rembrandt arbeiðir við fólkum, sum sita fyri, meðan valdsharrar bróta seg inn á pallin.
- Bygdi málningurin “The Night Watch” á eitt brotsverk?
Listamaðurin hugsar og leikarar venda sær beint til áskoðaran, og tosið gongur um sex og deyða, ið eru afturvendandi evni hjá Greenaway.
Hóast bæði ljós og pallseting føra okkum innar í klassiska umhvørvið hjá Rembrandt, setur Greenaway frámerki á allar scenur, sum sveima millum yndi og burlesku.
Filmurin “Nightwatching” varir 134 min. og hevur enska talu. Limir í Steinbrá fáa ókeypis atgongumerki, ið eru grafisk fráklipp, sum Fríða Brekku hevur gjørt í Steinprenti á Skálatrøð. Har kunnu limir heinta atgongumerkini og samstundis síggja spennandi framsýningina hjá Peter Carlsen.
“Nightwatching” verður sýndur í hugnaligu hølunum hjá Norðoya Sparikassa í Miðlon í Havn hósdagin 16. september 2010 kl 17:30. Pláss er fyri 43 fólkum.
Á Facebook profilinum "Steinbrá" sæst hvussu ein gerst limur í felagnum, ið hevur til endamáls at stuðla virkseminum í grafiska verkstaðnum Steinprenti.


c: text/html

text:
Lógir fyri FRÆLSAN ÍTRÓTT FØROYA
Grein 1
Frælsur Ítróttur Føroya, stuttstavað FÍF, er ein samgonga av øllum feløgum innan Ítróttasamband Føroya, ÍSF, ið íðka frælsan ítrótt. FÍF hevur við formanni sínum sæti í stjórn Ítróttasambandsins.
FÍF hevur hægsta myndugleika í øllum viðurskiftum, ið viðvíkja frælsum ítrótti.
FÍF er uttanveltað í politiskum, sosialum og trúarspurningum.
Grein 2
FÍF hevur til endamáls at menna og skapa áhuga fyri frælsum ítrótti og vera stuðul hjá feløgum í samstarvinum sínamillum, umframt at umboða frælsan ítrótt á alheims stigi og í alheims og millumlanda samgongum fyri frælsum ítrótti.
Grein 3
Ítróttafelag, ið er limur í ÍSF, og sum hevur frælsan ítrótt í endamálsgreinini, er av sær sjálvum limur í FÍF.
Tekur limur seg úr sambandinum, skal skrivlig fráboðan um hetta sendast ÍSF og FÍF.
Grein 4
Hægsta vald í FÍF er aðalfundurin, sum verður hildin í apríl mánaði, og skal hann verða fráboðaður feløgunum og ÍSF skrivliga og á heimasíðuni hjá FÍF ein mánaða frammanundan við hesi dagsskrá:
1. Val av orðstýrara.
2. Formaðurin greiðir fra virki sambandsins í farna ári.
3. Kassameistarin leggur fram grannskoðaðan roknskap.
4. Innkomin mál.
5. Val av nevndum og eykamonnum.
6. Val av skrásettum grannskoðara.
7. Ymiskt
Grein 5
Hvørt felag kann senda trý umboð til aðalfundin. Eingin kann á aðalfundi umboða felag uttan at hava verið limur í felagnum í minsta lagi ein mánað og hava limagjalds- og onnur limaviðurskifti síni í lagi.
Grein 6
Atkvøðurætt á aðalfundinum við einari atkvøðu hvør, hava feløgini.
Aftur at omanfyri nevndu hava starvsnevnd ÍSF, dómsnevndin og grannskoðarin talurætt og rætt at seta fram uppskot.
Grein 7
Á aðalfundi kunnu lógaruppskot ikki verða viðgjørd ella lógarbroytimgar gjørdar, uttan tær standa á fundarskránni.
Uppskot um lóg og lógarbroytingar skulu vera nevndini í hendi seinast 14 dagar áðrenn aðalfundin. Nevndin sendur øllum feløgunum innkomnu uppskotini, soleiðis at hesi eru teimum í hendi 7 dagar áðrenn aðalfund.
Tó kunnu onnur mál, ið ikki standa á skránni, verða tikin til viðgerðar og avgjørd, um 2/3 av umboðsmonnunum játta.
Fyri at uppskot skal vinna sømdir á aðalfundi, skal meiri enn helmingurin av teimum møttu, sum hava atkvøðurætt, atkvøða fyri. Um tað stendur á jøvnum í nevndarvalið, so verður fyrst umval, um enn stendur á jøvnum, so verður lutakast millum valevnini.
Eyka-aðalfundur kann verða hildin, um nevndin ynskir tað, ella um helvtin av feløgunum ynskja tað. Eyka- aðalfundur skal verða lýstur við sjey daga freist og fraboðaður limunum skrivliga.
Grein 8
FÍF verður stýrt av:
aðalfundinum
starvsnevndini
Dagligu leiðsluna av FÍF hevur starvsnevndin.
Í starvsnevndini sita formaður, næstformaður og tríggir nevndarlimir. Formaður og ein nevndarlimur verða valdir líka ár, næstformaður og tveir nevndarlimir verða valdir ólíka ár. Uppskot til formann, varðaformann og nevndarlim skal verða starvsnevndini í hendi í seinasta lagi 14 dagar áðrenn aðalfundin, og skulu feløgini kunnast um hvør er í uppskotið seinast 7 dagar áðrenn aðalfundin.
Valdir verða tveir tiltakslimir at sita eitt ár.
Starvsnevndin er í dagliga virkinum hægsta vald FÍF’s og hevur øll fíggjarlig viðurskifti um hendi. Tó skal aðalfundarsamtykt fyriliggja í samband við keyp ella sølu av fastari ogn. Starvsnevndin er í øllum førum bundin av avgerðum aðalfundanna.
Starvsnevndin hevur heimild at seta undirnevndir, um neyðugt við limum uttan fyri FÍF. Serstøk kappingarnevnd, ið hevur leiðsluna av øllum almennum kappingum innan frælsan ítrótt í Føroyum og sum tekur avgerð í møguligum trætumálum frælsum ítrótti viðvíkjandi, verður vald á hvørjum ári.
Formenn í undirnevndum skulu altíð vera valdir limir í starvsnevndini, ið ger arbeiðsreglur fyri allar undirnevndir.
Starvsnevndin kann seta kassameistara.
Starvsnevndin skal syrgja fyri, at lógir, reglugerðir og kappingarreglur altíð eru í neyvum samsvari við ÍSF og altjóða reglur.
Nevndarlimir fáa onga løn fyri størv síni.
Starvsnevndin sendur eina ferð árliga Ítróttasambandi Føroya frágreiðing um virki sambandsins.
FÍF skal samráðast við ÍSF og onnur sersambond, áðrenn altjóða stevnur setast í verk í Føroyum.
Grein 9
Aðalfundurin velur dómsnevnd sambært reglugerð fyri dómsnevndir hjá Ítróttasambandi Føroya.
Grein 10
Fíggjarliga grundarlagið er inntøka av landsdystum, luttøkugjald, partur av landskassastudninginum o.a.
Grein 11
Luttøka í almennum kappingum og á landsliði kunnu tey, ið til eina og hvørja tíð lúka tær hjá ÍSF og avvarandi altjóða myndugleika galdandi reglur.
Grein 12
Uppskot um avtøku av FÍF kann bert leggjast fram á aðalfundi. Fyri at vinna sømdir skal uppskotið samtykkjast av í minsta lagi 3⁄4 av teimum, ið atkvøðurætt hava, samstundis sum í minsta lagi 3⁄4 av feløgunum eru umboðað.
Eru ognir, skulu tær falla frælsa ítróttinum í landinum til, ella skulu á annan hátt verða ítróttini at gagni.
Soleiðis samtykt á stovnandi aðalfundi 22. juni 2002 og broytt á aðalfundi 12. mei 2004 og á aðalfundi 10. mei 2008.
Soleiðis broytt á aðalfundi 10. juni 2016

robotstxt: allowed

filter: keep


text:
MIKUKVØLDIÐ 16. MAI kl. 19.00 endar konsertrøðin á hesum sinni. Hetta kvøldið fara guitarnæmingarnir hjá Herluf Lützen at framføra í Løkshøll. Nakað av samanspæli er eisini á skránni.
- Kortlegging av Nesi, Toftum og Saltnesi
- Summarvenjing í Bylgjuni
- Hugnaløta á Vesturskin
- Hugnaløta í Dagtilhaldinum á Vesturskin
- Bátafelagið á Toftum aðalfund
- Jólatrøini verða tendrað
- Minningarhald teirra sjólátnu
- Bygdaráðsfundur
- Bygdaráðsfundur
- Bygdaráðsfundur
- Bygdaráðsfundur
- Bygdaráðsfundur
- Bygdaráðsfundur


text:
- Publiceret den 06 juni 2009
- Víst: 2604
Nýtt er tað, ið sjáldan sker! Fyrstu og einastu ferð seyður hevur verið í Fløttum í Funningsbjørgunum - tað nakar veit - var í 1930. Tá høvdu funningsmenn tveir veðrar har, men bara annar kom aftur, og ikki royndist hann heldur. Hesi seinastu árini hevur tað vundið alt meir og meir upp á seg at sleppa veðrum í meir ella minni óatkomulig fitilendi.
Í vetur lak út, at onkur arbeiddi við hugsanini um aftur at royna at sleppa veðrum í Fløttir. Skjótt kom tað ítøkiliga fram, at tað vóru "eysturoy-ararnir" - feðgarnir báðir Herman og Absalon - garparnir, ið endurtóku Búgvan í 2007 - ið áttu hugsanina. Petur Skeel Skarðsá, úr Funningi, var til dystin fús og føddi tvey heystlomb inni í vetur til endamálið. Sjálvur var eg eitt slags klæðsseksdrongur hjá "Búgvamonnunum" í 2007 og meldaði meg sostatt eisini kláran til veðratúrin í Fløttum. Mikudagin 03.06.09 var fínasta veður og avgjørt at fara. Vit báðir Petur Skeel leiddu seyðirnar norð á Sig, og har samlaðust tropparnir - Herman, Absalon og Kathrina (unnusta Absalons). Herman og Absalon leiddu so verðrarnir niður í gjøgnum Eggina og niður á Bergstokkin (langur vegur), haðani sígast kann niður í Ovasta Fløtt. Tað gekst heilt væl at koma niður í Ovasta Fløtt við veðrunum. Herman fór við tí fyrra, og Kathrina við tí seinna - og sá tað so sera einfalt og lætt út, sum um hetta var teirra dagliga yrki. Vit fýra sigu niður í Fløttir, meðan Petur var eftir í erva. Ein sera, sera, hugnalig og hugtakandi løta í Fløttum hetta kvøldið. Sítt gras, nógvar hvannir, ótal av havhestaeggjum, men tó - ikki ein tann einasti ein lundi (heldur ikki í Miðfløtti)- og so vesturskinið á Búgvanum og Rivinum. Einki verandi stað kortini - upp aftur mátti farast - men tá ið eg sá, hvussu Absalon og Kathrina við egnari megi lestu seg upp gjøgnum bergið, gjørdist mær greitt, at hatta orkar tú ikki. Rætt fekk eg - komin einar 10 metrar upp við egnari megi, var orkan fullkomuliga burtur. "Herman! Tit mugu draga meg upp"! So var - og nú gjørdist uppferðin ein dreymaferð við deiligum kenslum. Petur hevði sitið so tolin og bíðað og fylgt við okkum - og túrurin heim av Ambadali var vakur og gevandi - bæði so og so. Eftir í Fløttum eru so tveir svartir veðrar, og spennandi verður - koma teir aftur? - og um so er - hvussu skerst og smakkar?
---- Eitt sindur um Fløttir: Fløttir eru í Funningsbjørgunum - eitt sindur inni vestan fyri Búgvan. Her eru tríggir fløttir, ið vanliga hava rættuliga fitt av lunda. Fløttir verður brúkt sum felagsnavn fyri Ovasta Fløtt, Miðfløtt og Niðasta Fløtt. Tikið kann verða til: "Nú er langt síðani, at nakar hevur verið í Fløttum!"
Eitt sindur um tær seinastu ferðirnar í Fløttum:
Á ólavsøku 1962 vóru hesir í Ovasta Fløtti: Knút á Geil (Knút Højsted), Kjartan Klein, Herluf Joensen og Árni Brattaberg. Í erva var Sivert Martin Joensen. Teir fingu 800 lundar. Í 1963 vóru hesir í Miðfløtti: Pól Jóhannes í Lon (Poul Johs. Thomsen), Petur Andrew Bláberg, Petur Eivind Petersen, Jógvan Nónsgjógv og Árni Brattaberg. Í erva vóru Sivert Martin Joensen og Jóan Petur á Reyninum (Joen P. Johannesen). Teir fingu 250 lundar. Onkur smávegis túrur hevur verið í Fløttum síðani 1963, men hetta var so seint í august mánað, at teir fingu einki.
---- Eitt sindur um Fløttir: Fløttir eru í Funningsbjørgunum - eitt sindur inni vestan fyri Búgvan. Her eru tríggir fløttir, ið vanliga hava rættuliga fitt av lunda. Fløttir verður brúkt sum felagsnavn fyri Ovasta Fløtt, Miðfløtt og Niðasta Fløtt. Tikið kann verða til: "Nú er langt síðani, at nakar hevur verið í Fløttum!"
Eitt sindur um tær seinastu ferðirnar í Fløttum:
Á ólavsøku 1962 vóru hesir í Ovasta Fløtti: Knút á Geil (Knút Højsted), Kjartan Klein, Herluf Joensen og Árni Brattaberg. Í erva var Sivert Martin Joensen. Teir fingu 800 lundar. Í 1963 vóru hesir í Miðfløtti: Pól Jóhannes í Lon (Poul Johs. Thomsen), Petur Andrew Bláberg, Petur Eivind Petersen, Jógvan Nónsgjógv og Árni Brattaberg. Í erva vóru Sivert Martin Joensen og Jóan Petur á Reyninum (Joen P. Johannesen). Teir fingu 250 lundar. Onkur smávegis túrur hevur verið í Fløttum síðani 1963, men hetta var so seint í august mánað, at teir fingu einki.
Fleiri myndir: myndasavninum - 2009 - Við veðrum í Fløttum


text:
Max-Horsens
Max Horsens er veitari til frítíðar-/skúlar, barnagarðar og vøggustovur.Vøruúrvælið býður uppá leikur, innbúgv, innrætting, uttandura spælipláss, og mangt annað.
Við at klikkja á ein av faldarunum niðanfyri kanst tú blaða ígjøgnum úrvælið. Prísirnir eru bert vegleiðandi, og kunnu tí broytast eftir keypsnøgdini. Prísirnir eru u/flutningskostnað og u/mvg.
Myndirnar ið vístar eru niðanfyri eru nakrar útvaldar myndir úr breiða úrvælinum hjá Max Horsens.
Trýst á mynd fyri fulla stødd.
RSS
22.12.2017
UPPLATINGARTÍÐIR
Vit hava stongt 27/12. Vit hava opið aftur sum vanligt 28/12 kl. 09.Gleðilig jól.
24.07.2017
Ólavsøkan 2017
Ólavsøkuaftan 28. Juli er stongt. Vit hava opið aftur sum vanligt mánadagin 31. Juli. Góða Ólavsøku til tykkum øll.
25.04.2017
Flaggdagin
t. 25/04, hava vit opið frá 9 - 12. Vit hava opið aftur sum vanligt 26/04.
Tíðindasavn


text:
Orð: Óli Reinert
Lag: Philip P. Bliss
1. Tá morgun ein vakran úr svøvni tú vaknar,
hin dagurin ungi tær gleðina ber;
men brátt mást tú síggja, at dagurin aknar,
at kvøldið, tað líður, og dagurin fer.
Ja, kvøldið, tað líður, og dagurin fer.
2. Um várið tú gleðast kanst í tínum hjarta,
tí summarið ljósa í hondum nú er;
skjótt kemur tó yvir teg náttin hin svarta,
tí heystið, tað líður, og summarið fer.
Ja, heystið, tað líður, og summarið fer.
3. Hin ungi kann gleðast til lívið hitt langa
og søkja sær lukku í hesari verð;
men einki kann metta tær sálina svanga –
skjótt árini renna, og lívið, tað fer.
Ja, árini renna, og lívið, tað fer.
4. Tú, sum av Guds náði tann sannleik kanst síggja,
at tú í Guds eygum ein syndari er,
bert Jesus kann gera tær sálina nýggja,
nú dagarnir ganga, og lívið, tað fer.
Ja, dagarnir ganga, og lívið, tað fer.
5. Í Jesusar blóði nú sál tín kann tváast,
tí Jesus, hann gav seg sum syndoffur her:
Við hansara blóði bert frelsan kann fáast,
nú dagarnir ganga, og lívið, tað fer.
Ja, dagarnir ganga, og lívið, tað fer.


text:
Tunesia
Tunesia (arábiskt: الجمهورية التونسية ella Al-Jumhūriyyah at-Tūnisiyyah) er ímillum Algeria og Libya og er minsta land í Útnyrðingsafrika. Høvuðsmálið er arábiskt. Ferðavinnan hevur stóran búskaparligan týdning. Størsi býurin og høvuðsstaður er Tunis. Aðrir stórir býir er Sfax, Ariana, Sousse og fornaldar býurin Karthago.
Innihaldsyvirlit
BúskapurRætta
Til stóra prísfallið var á olju í 1980-árunum, vóru olja og gass nógv størsta inntøkukelda hjá Tunesia. Nú eru klæði og landbúnaðarvørur eisini vorðin týðandi táttur í búskapinum. Tunesia er ímillum tey lond í heiminum, sum gera mest av kalsium-fosfati, ið verður nýtt í evnafrøðiídnaði og til handilsstøð. Mesti ídnaðurin er í høvuðsstaðnum Tunis og uttan um hann.
Um tveir triðingar av landinum eru búnaðarlendi, men lítið avfall ger, at nógvastaðni hevur verið neyðugt at leggja vatnveitingar. Mest verður dyrkað av hveti og byggi, aldinfruktum, vínberum, fikum, dadlum og oljuberum. Tunesia er ímillum tey lond í heiminum, sum gera mest av olivinolju. Hóast nógv hevur verið gjørt til tess at menna landbúnaðin, má landið flyta inn týðandi matvørur.
Lýggir vetrar og mangir søguligir staðir lokka á hvørjum ári mong ferðafólk til Tunesia. Til 1976 var ferðavinnan tann vinnugrein, ið gav landinum mest av fremmandum gjaldoyra. Fyrst í 1980-árunum kom stígur í ferðavinnuna, men nú gongur framá aftur, og 4 milliónir fólk koma hagar um árið. Landsmyndugleikarnir hava stuðlað at byggja út frítíðarstaðir og gistingarhús, tí vinnan veksur so skjótt. Mangir túsund tunesar starvast í ferðavinnuni.
Flestu ferðafólk koma úr grannalondunum, Libya og Algeria, og úr Evropa. Bíligir flogferðaseðlar og longsulin eftir fremmandum frítiðarstaðum hava gjørt, at nógvir evropearar fara til Tunesia at ferðast.
SøgaRætta
Síðan fornøld hevur Tunesia havt tætt samband við Evropa. Tað var miðdepil í stórveldinum Karthago í 4. øld f. Kr. og gjørdist seinni partur í máttmikla Rómverjaríkinum. Í 7. øld e. Kr. gjørdu muslimskir arábar innrás í Tunesia, og fyrst í 1880-árunum tóku franskar herdeildir landið. Tunesia gjørdist frælst ríki í 1956. Síðan tá hevur landið fingið nýggja stýrisskipan, og fleirflokkatingræði er sett í gildi.
PolitikkurRætta
TrúarfrælsiRætta
Í 2014, trý ár eftir, at Arábiska várið byrjaði í Tunesia, er grundlógartingið nær við at staðfesta eina nýggja grundlóg. Nýggja grundlógin hevur ikki islam sum týdningarmestu rættarkeldu, men sum sigur, at landið skal verja tað heilaga. Pláss er ikki fyri sharialóg í grundógini, og tað er nakað, sum átrúnaðarligir minnilutar siga er kærkomið. Grein seks í lógini bannar allari ákæru um fráfall og eggjan til harðskap, samstundis sum bæði Koranin og Muhammedslæra verða frávístar sum rættarkelda. Umframt at landið í grundlógini skal “verja tað heilaga”, so skal tað sambært henni eisini hava ábyrgd av átrúnaði og samvitskufrælsi. Rómversk-katólska kirkjan hevur sagt seg stuðla nýggju lógini, tí hon sær út til at tryggja trúarfrælsi [1].
MentanRætta
MaturRætta
Tunesisk matgerð er ávirkað av arábiskum, turkiskum og fronskum matsiðum. Tjóðarrættur er couscous, ið er blandingur av semuljagrýnum, kjøti og grønmeti. Sterkt kryddaðir grýturættir, tajines, kókaðir í leirgrýtu, er eisini væl dámdur matur. Omaná eta tunesar frukt, dadlur fyltar við mandludeiggi ella baklava, ið er nøtar- og hunangskøka. Vanligasti drykkur er sterkt, svart kaffi ella myntte. Siður er, at eftir arbeiðstíð fara mong mannfólk á kaffistovu at hitta vinir og drekka kaffi.
List og handverkRætta
Lívligastu býarpartarnir í einum tunesiskum býi eru marknaðirnir, nevndir souk. Teir eru sum villiniborg av smølum, krókutum gøtum, har ið yður í keypmonnum og handverkarum, sum selja vørur sínar. Her ber til at keypa alskyns lutir, ið eyðkenna tunesiska list og handverk, til dømis koparketlar, teppi, leðurvørur, prýði og baldýrkað klæði. Í øðrum búðum selja tey fisk, kjøt, frukt og grønmeti.
LandafrøðiRætta
Meginparturin av teimum 10 milliónum fólkunum í Tunesia búgva í smala strandgeiranum út ímóti Miðjarðarhavi. Her er veðurlagið lýtt og slavið um veturin og heitt og turt um summarið: tí er strandalendið betur egnað til landbúnað enn lendið inni í landinum. Tunesia hevur mark við Libya og Algeria.
Landslutir í TunesiaRætta
1. Ariana
2. Béja
3. Ben Arous
4. Bizerte
5. Gabès
6. Gafsa
7. Jendouba
8. Kairouan
9. Kasserine
10. Kebili
11. Kef
12. Mahdia
13. Manouba
14. Medenine
15. Monastir
16. Nabeul
17. Sfax
18. Sidi Bou Zid
19. Siliana
20. Sousse
21. Tataouine
22. Tozeur
23. Tunis
24. Zaghouan


text:
Jens Hákun Leo
11.01.2017 - 10:15
Tað er, sambært veðurforsøgnunum, væntandi, at veðrið verður meira ilsligt út á dagin í dag við vindi, vátaslættingi ella kava, og at hetta veðrið fer at halda fram í morgin.
Í gjárkvøldið kundu vit boða frá, at tað í dag fyrst verður 10-15 m/s av útnyrðingi, og at vindferðin hareftir veksur upp til 15 til 20 m/s og út á náttina við hvirlum.
Út á dagin verður vátaslettingur ella kavaæl, og verður hitin ímillum 2 og 5 stig og seinni 0 til 3 stig.
Í morgin fer ættin í ein útnyrðing ella norðan, og vindurin verður upp í 18 til 23 m/s við hvirlum upp í stormstyrki. Kavaælingur verður, samstundis sum hitin verður ímillum 1 kuldastig og 3 stig. Út á náttina minkar vindurin, og tá er sloppið í hesum umfari, sambært veðurforsøgnunum.
Og sambært Landsverk er longu heldur ilsligt og hált at koyra í støðum kring landið.
Landsverk boðar frá nógvum vindi í hesum støðum beint fyri klokkan tíggju í morgun:
Viðareiðisvegurin, á Leiti - 09:58 Stívt andøvsgul, Í hvirlunum upp til 36 m/s.
Høgareyn - 09:58 Skrið, Í hvirlunum upp til 26 m/s.
Porkerishálsur - 09:57 Hvassur vindur, Í hvirlunum upp til 26 m/s.
Landsverk boðar eisini frá hálku í hesum støðum beint fyri klokkan tíggju í morgun:
Klaksvík, Gerðabøur - 09:58: Roknast kann við hálku.
Høgareyn - 09:58: Roknast kann við hálku .
Kaldbaksbotnur - 09:57: Roknast kann við hálku.
Sund - 09:58: Roknast kann við hálku.


text:
Ólavur Michelsen var føddur í Øravík í 1933. Hann tók læraraprógv á Føroya Læraraskúla í 1958 og starvaðist sum lærari meginpartin av síni tíð í Tórshavnar Kommunuskúla.
Umframt lærarastarvið var hann limur í aðalstjórn Tjóðveldisfloksins, blaðstjóri á 14. september (málgagni Tjóðveldisfloksins) og var býráðslimur í Tórshavnar kommunu eitt áramál. Hann var saman við øðrum við til at stovna Rithøvundafelag Føroya.
Ólavur skrivaði yrkingar, lærubøkur, sjónleik og stuttsøgur. Rossini í Skoradali er eisini heiti á myndabók, ið fekk norðurlendsku barnabókavirðislønina í 1991.
Hann var føddur í Øravík í 1933. Komin úr skúlanum arbeiddi hann fyrifallandi arbeiði heima á bóndagarði faðirsins og eisini á Tvøroyri, men hóast hann var borin til garð, var hugurin til bókina so góður, at hann leitaði til Havnar at ganga í hægri skúla; hann tók preliminerprógv, seinni studentsprógv, og aftan á blaðmannastarv á »14. September« og vikarstarv í Kvívík 1955-56 fór hann á Føroya Læraraskúla, haðan hann tók prógv í 1958. Fyrstu tíðina var hann vikarur eitt skifti á Toftum og eitt skifti í Fámjin; í 1959 kom hann í starv á Santa Frants skúla í Havn, í 1963 gjørdist hann lærari við Tórshavnar Kommunuskúla, og hetta starv røkti hann til deyðadags í 1978.
Áhugaður sum Ólavur var fyri samfelagsmálum, kom hann blaðungur upp í politikk, hann varð valdur í aðalstjórn Tjóðveldisfloksins 1962, sama flokk um
boðaði hann í útvarpsnevndini frá stovnseting útvarpsins, sum formaður 1962-66 og frá 1974, og sum limur í Tórshavnar Býráð frá 1970, formaður í mentamálanevndini at kalla alla tíðina og varabýráðsformaður frá 1972.
Ólavur var ein teirra, sum í 1957 tóku stig til at seta á stovn Rithøvundafelag Føroya, og eitt skifti var hann formaður felagsins.
Bókmentaverk:
Tá ið Ólavur var níggju ára gamal, fór lærari hansara, Jákup Berg, at geva út »Barnatíðindi«, og í hesum blaði royndi smádrongurin seg á fyrstu sinni, seinni skrivaði hann í blað studentaskúlanæminga »Vitan«, og upp aftur seinni gjørdist hann blaðmaður á »14. September«, har hann drúgt tíðarskeið stjórnaði mentanartáttinum »Dagdvølju«, sum áður er nevnt. Hann gjørdist blaðstjóri á »14.« í 1960 og røkti hetta starv við hvøssum penni fram til 1973 og aftur frá 1976, til deyðin hevði boð eftir honum.
Fyrsta bók Ólavs er einasta yrkingasavn hansara, »Lovorð«, ið kom í 1953. Eins og vinmaðurin T. N. Djurhuus er hann vanabundin í sínum yrkingasniði, bundin av rími og ørindisreglum; hann er lívskátur unglingi, ið við takklæti fyri lívið byrjar savn sítt soleiðis:
»Tað fyrsta eg minnist
var ein trongd
at bera lovkvæði til sólina
á síni birtandi gongd«.
Tokkaljóð er eitt heiti, Regin Dahl hevur havt frammi, hetta orðið er rámandi, skulu vit í stuttum siga, hvat ið sermerkir yrkingar Ólavs.
Søga mundi vera tann lærugreinin, Ólavur hevði størstan áhuga fyri, hann skrivaði fólkaskúlanum tvær bøkur á hesum øki: »Kirkjusøga« 1961 og »Norrøn Gudalæra« 1968, og hann skrivaði *søguliga sjónleikin »Kálvur Lítli«, 1964, ið er bygdur á søgn nr. 20 í »Færøske folkesagn og æventyr« um Kálv Sandoyarprest og beistagerðir hansara í katólskari miðøld í Føroyum.
Sum formaður í mentamálanevnd Tórshavnar Býráðs fekk Ólavur aðrar at taka undir við ætlan sínari at seta á stovn eina barnabókavirðisløn, ið hann vónaði fór at stuðla fólki í at skriva til hendan aldursbólkin; virðislønin varð útbýtt fyrstu ferð í 1976. Sjálvur hevur Ólavur skrivað barnasøgur, og eftir deyða hansara gav Bókadeild Lærarafelagsins út søgusavn hansara »Brøgd og bjørg«, 1978. Flestu søgurnar eru vanligar føroyskar jólasøgur - av teimum góðu, má tá leggjast afturat -men summar hevja seg langt upp um hetta og eru reinar perlur. Hin besta teirra, »Rossini á Skoradali«, við frálíkum náttúrulýsingum hoyrir upp í hitt besta innan føroyska stuttsøgulist.
Bragdleiki, kæti og lívsgleði lýsir úr øllum, Ólavur legði úr hondum, soleiðis segði hann tað sjálvur:
»Lívinum, eg fekk sum gávu,
beri eg kvøðu í dag,
nú várið í lágættarvindum
ber ófrið í kjarnrík fræ«.
Úr: Árni Dahl: Bókmentasøga I-III. Fannir. 1980-83.
»Hesin upphavsdalur, hesi øgilsfjøll og Óla Jákup dygst við heimsins enda kunnu ikki skýla sær fyri snilda ágangi sjeymílamansins, eingi fjøll, eingin klettur ber uppfyri----. Soleiðis melur tíðarkvørnin, Óla Jákup, hvussu tú roynir át mæla ímóti. Abbabørn tíni tráa eftir sjeymílamannium, sum børn allar tíðir hava tráað. Rópandi fara tey út á geilar fyri at fagna jetflogfarinum, ið fer brakandi við túsund kilometra ferð ella meira høgt uppi yvir fjallinum Sálarlarbót«. (J. P. Heinesen: »Tú upphavsins heimur«).
Tíðir skifta, einki stendur í stað. Tað er bæði bragdleiki og kæti yvir teimum trimum unglingunum, T. N. Djurhuus, Ólavi Michelsen og Jens. P. Heinesen, ið mentanarliga umboða yngra ættarliðið í fimtiárunum.


text:
07 Vestur styrkir seg við ukreinskum miðvallara
Í dag hava 07 Vestur styrkt seg við Kyrylo Silich, sum er framrættaður leikari úr Ukraina. 27-ára gamli Kira, sum hann verður róptur, kemur til 07 Vestur úr Jonava, í bestu deildini í Litava.
Kira er uppvaksin í ungdómsdeildunum hjá Odessa í Ukreina. Hann er vinstrabeintur framrættaður miðvallari, sum eisini kann spæla í álopinum.
Seinastu árini hevur hann spæla í fremstu røð í Estlandi, Letlandi og Litava, haðani hann kemur nú. Áðrenn tað, hevur hann spæla í heimligu kappingini. Í Letlandi hevur hann vunnið steypakappingina. Við Sillamäe úr Estlandi, hevur hann eisini spælt í Europa League.
Kyrylo Silich verður roknaður sum góður styrkur hjá 07 Vestur
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Góð ráð til tín, ið keypir fyrstu ferð
Soleiðis gert túTá ið tú skalt keypa sjálvt partabrævið, setir tú teg í samband við okkum. Síðani stovna vit tær eina partabrævagoymslu, t.e. eitt slag av kontu, har partabrøvini verða goymd. Eisini skalt tú undirskriva nøkur avtaluskjøl um handil við partabrøvum.
Taka støði í tínum tørvi
Kundi tú hugsað tær at fingið íløguráðgeving, bjóða vit tær á fund í bankanum, har vit greina tín tørv og fáa yvirlit yvir tínar møguleikar. Síðani verður ein íløguavtala gjørd, sum er grundarlagið undir tínum framtíðar íløgum. Í íløguavtaluni sæst m.a., hvussu stóran váða tú ynskir at átaka tær, hvussu leingi tú vilt binda teg til einstøku íløgurnar, og hvørt tú hevur royndir við at keypa partabrøv og onnur virðisbrøv.
Tú kanst eisini bara stovna eina virðisbrævagoymslu, og so ber til hjá tær at keypa partabrøv beinleiðis í Netbankanum.
Hent at vita um virðisbrøv
Hvat er eitt partabræv?
Tá ið tú keypir eitt partabræv, verður tú partaeigari í einari fyritøku, sum hevur skrásett partabrøvini á keypskálanum. Kursurin á einum partabrævi endurspeglar vanliga evnini hjá fyritøkuni at vinna pengar í løtuni ella í longdini. Les meira um partabrøv her.
Hvat er eitt lánsbræv?
Tá ið tú keypir eitt lánsbræv, svarar tað í veruleikanum til, at tú lænir tí, sum skrivar lánsbrøvini út, pengar. Talan kann bæði vera um lán til eina fyritøku ella almennar myndugleikar. Afturfyri fært tú rentu og/ella ein kursvinning áðrenn ein ávísan lokadag. Les meira um lánsbrøv her.
Hvussu minki eg um váðan?
Um tú ynskir at minka um váðan, sum tú átekur tær, tá ið tú gert íløgur, er tað umráðandi at spjaða íløgurnar millum nógv ymisk partabrøv og lánsbrøv. Nógvir íleggjarar velja at brúka íløguprógv ella íløgufeløg, sum leggja upp fyri hesum við at tryggja eina góða spjaðing og sostatt minka um váðan.
Tú kanst eisini røkta tínar íløgur sjálv/ur, men tað krevur bæði vitan og tíð. Tí kann tað vera trupult at røkta íløgurnar á nøktandi hátt, um tú ikki brúkar nógva tíð og ikki hevur serligan kunnleika til partabrævamarknaðin. Hetta er ein høvuðsorsøk til, at tað eru so nógvir íleggjarar, sum velja at lata bankan røkta íløgurnar fyri seg.
Eisini ber til at býta íløgurnar í tveir partar, har annar verður røktaður av okkum í bankanum, meðan tú sum íleggjari sjálvur tekur tær av at røkta ein part. Á tann hátt kanst tú tryggja tær, at ein partur av tínum íløgum fær professionella og støðuga røkt, meðan tú sjálv/sjálvur gert íløgur fyri ein part.


text:
Avsláttur í djóragørðum og stuttleikaparkum í Danmark
Tú kanst keypa atgongumerki til alla familjuna, og atgongumerkini kunnu brúkast alla árstíðina, meðan djóragarðurin ella parkin hevur opið. Sostatt gert tú sjálv/ur av, nær tú vilt brúka atgongumerkið.
Keyp atgongumerki til familjuna her
Tú fært avsláttur av atgongumerkjum til Tivoli, Bakken, Sommerland Sjælland, Knuthenborg, Cirkusland Slagelse, Givskud Zoo, Skandinavisk Dyrepark, Universe, BonBon-land, Den Blå Planet, Odense Zoo, Tivoli Friheden, Nordsøen Oceanarium, Kattegatcentret, Randers Regnskov og Aqua Akvarium og Dyrepark.
Tað er Affinion International, ið tekur sær av atgongumerkjasøluni. Um tú hevur tørv á hjálp, kanst tú seta teg í samband við Affinion við at skriva til kundeservice@medlemsbutikken.dk allar gerandisdagar kl. 9-15.


text:
JUVÉL II AVSTAÐ - í kvøld, mikukvøldið 02 mai kl.22:00
Kristiliga Tíðindatænasta v/PJD - Gjaranes@gmal.com - tlf: 228314 - SKRIVAÐ: Poul Jóhan Djurhuus
MYND: Framsíðan á faldara, sum verður borin út
______________________________________________________________________________________
JUVÉL II AVSTAÐ Í KVØLD
- frá Bursatanga kl.22:00
Síðani januar mánaða hava nógvar og drúgvar fyrireikingar verið í samband við trúboðanarferðina hjá Atlantic Mission við Juvél II til Orknoyggjar. Hetta er áttanda trúboðanarferðin við Juvél II, sum Atlantic Mission skipar fyri.
Fyrsta trúboðanarferðin var til Hetlands í 2011, og síðani hevur Atlantic Mission vitjað á Hebridunum, á Eysturlandinum í Íslandi, í Norra og í 2014 var juvél II á heimavølli, har vitjað varð í Nólsoy, Hesti, Sandoynni og í Suðuroynni. Hetta verður triðja vitjanin í Orknoyggjum.
Nú er løtan komin, tá farið verður avstað. Farið verður frá Bursatanga á Eystaru vág í Havn kl.22:00 í kvøld, mikukvøldið 02. mai, har almenn farvælløta verður við sangkórinum í Ebenezer. Manningin vónar, at mong leita oman á Bursatanga at heilsa uppá.
MANNING: Tað verður ein manning upp á 15 fólk, sum fer við juvél II í kvøld. Skipari á ferðini verður Gullak Gullaksen úr Leirvík. Søldfirðingurin, Poul Rasmussen, sum er búsitandi í Norra, verður maskinmaður, og Rúni Johansen úr Streymnesi verður kokkur. Fyriskiparar av ferðini eru Svenning av Lofti, Páll á Lakjuni, Jógvan Páll Sevdal og Ruth Gaardlykke, sum eisini vera við á ferðini til Orknoyggjar.
Juvél II er fyrst og fremst ætlaður til Missión í Grønlandi, har skipið er á hvørjum ári í tíðarskeiðinum juni – septembur, men Atlantic Mission hevur gjørt avtalu at nýta skipið á várinum, tá skipið annars liggur stilt. Tá Juvél ikki er í sigling, hevur skipið fast bryggjupláss á vestara armi í Klaksvík, og tá er vanligt at arbeitt verður umborð í vetrarhálvuni, tá nógv viðlíkaarbeiði skal gerast. Nógv tað mesta av arbeiðinum verður gjørt ókeypis, og tey, sum sigla við á trúboðanarferðunum gera tað eisini ókeypis.
ALMENN MÓTTØKA: Juvél II leggur til bryggju í Kirkwall, sum er høvuðsstaðurin í Orknoyggjunum, fríggjadagin kl.18:00 har móttøka verður við Harvey Johnston, Convener fyri Orkney Iskands Council. Kórið hjá Frelsunarherinum kemur at syngja. Vitjanin verður frá fríggjadegnum 04. mai til sunnudagin 14. mai, og komið verður aftur til Føroyar beint undan hvítusunnu.
Um mánaðarskiftið mai juni fer Juvél II sína árligu trúboðanarferð til Grønlands, har skipið kemur at vitja bygdir og býir í fýra mánaðir.
juvel 2.JPG


text:
Onkur haldari heldur kanska, at djórið, sum prýðir permuna á nýggjasta Vencili, djórið kallast ein Axolotlur, heldur átti at verið eitt jólatrøll, nú Vencil framvegis ikki er komin fram til sínar trúgvu haldarar. Og tað við góðari grund, tí Vencil hevur longu fingist til keyps í bókahandlunum í meira enn eina viku. Vit útgevarar mugu taka […]
Vencil 15. leingi livi! Í eitt ár hava Føroya fólk bíðað eftir, at Vencil nummar 15 skal koma út. Sum dagarnir, vikurnar, mánaðirnir eru gingnir, so hevur sást á fólki, at tey eru vorðin meira og meira tómoygd, hava gingið í blindum, tí at ikki var tað gamalt at bíða eftir Vencli. Men fattið bringu, […]
Tá ið langt er millum snapsarnar, eru trý sløg av fólki til: tey, sum sita og tutla í krókunum, um at her dettur man ikki av, tey, sum rýma avstað, og tey, sum sita og bíða eftir næsta snapsinum. Vónandi eru tit tey seinnu; tey, sum sita og bíða eftir næsta snapsinum. Nú er skeinkjarin […]
Fyrsti Varði í ár er á tremur við góðum akademiskum og tónleikatilfari Hesaferð hava vit fjølbroytt úrval av yrkingum, ið allar eru hegnisliga fluttar yvir í føroyskt. Haraftrat presentera vit grein um nationalismugransking eftir Kim Simonsen, ið er doktari og phd-úrmælingur. Eisini hava vit eina aðra grein, ið er fyri teir lesarar, ið duga á […]
Nógv verður gjørt burturúr fyri at koma framat so mongum lesarum sum gjørligt. Eitt er at geva út eitt skaldskaparrit sum Vencil, eitt annað er at fáa boðini so langt út í verðina sum gjørligt. Higartil hava søgur, yrkingar og ritroyndir eftir 150 rithøvundar úr 22 londum staðið í Vencli, 32 týðarar hava týtt søgur […]
Í Varðanum hesaferð taka vit yrkingar úr eystri og úr vestri. Vit hava sera góðar yrkingar úr Estonia, Norra, Føroyum, Belgia, Íslandi, Russlandi og Bulgaria. Eisini er samfelagskjak úr Bretlandi og Føroyum, millum annað kjak um skrásett parlag úr seinasta Varða. Og so er ikki neyðugt at siga, at vit sjálvandi eisini hava nýskrivaðan […]
Tíðliga í komandi viku, fer henda perman at finna innmatin á Vencli, og so eru teir ein heilskapað eind. Motivið á permuni er úr søguni “Flugurnar” sum William Heinesen hevur skrivað. Eyðun Waagstein hevur týtt. Nógvir aðrir góðir tekstir eru eisini við. Sjálvandi. Ein søga eftir Mark Twain, sum Gunnar Hoydal hevur týtt, er eisini […]
Tóroddur Poulsen er ein virkin høvundur. Tað má sigast. Tað fer ikki árið aftur við borðinum og ongin bók eftir Tórodd prýðir útgávutølini. Í fjør legði hann eftir seg tvey góð og ógvuliga ymsik yrkingasøvn, sum bæði vórðu ummæld her: Avgyrgingar, ummæli Heimvitisferðin, ummæli Komandi fríggjadag, tann 12. apríl, kemur Tóroddur so aftur við einum […]
Fyri okkurt um einum mánaði síðani ringdi Jóanes Nielsen til mín og spurdi, um eg kundi taka hann upp á band, meðan hann las nakrar yrkingar. Ein japansk kvinna, Chiako Kaiho nevnd, hevði týtt nakrar yrkingar til eitt japanskt tíðarrit, og hon vildi hava eina ljóðfílu við, har Jóanes las tríggjar yrkingar. Eg fór við […]
Randi Ward er amerikanskur høvundur og fotografur, sum hevur búð í Føroyum og í Íslandi, tey seinastu 10 árini. Tað er hon, sum hevur skrivað hesa fínu eygleiðing í The Island Review. Hon leggur út við at siga eitt sindur um, hvør politiska støðan er í dag, hvussu hon hevur verið og greiðir einum lesara, […]


text:
(Mynd: Mourits Mohr Vang)
S°lva Patursson er ein effektiv kona. Vi eini upptrakan Ý ˙tvarpinum og eini Ý sjˇnvarpinum hevur hon fingi Tˇrshavnar kommunu ˙t ˙r buskinum Ý spurninginum um brimverju fyri fornminnini Ý Kirkjub°. Ta megnar bara ein snekkja.
Hetta hevur mangan veri frammi Ý prßti, men er altÝ dotti niurfyri, tÝ hetta skuldi ikki vera skylda hjß kommununi. Landi ßtti apuna, og l°gtingi jßttai pengar til bakkaverjur Ý °rum kommunum.
N˙ kom undan kavi, at landsins myndugleikar longu Ý 2012 gj°rdu Tˇrshavnar kommunu greitt, at ta er kommunan, sum stendur vi endan Ý slÝkum f°ri. So blivu vit ta klˇkari Ý Ý gjßrkv°ldi, og ta skal ikki skorta upp ß vŠlvild frß okkum at fßa Ý lag at verja fornminnini Ý Kirkjub°.
At tey eru komin soleiis fyri, er ein aldargomul s°ga. Kanska var avgerandi leyst millum land og Kirkjub°hˇlm ß Kyndilsmessuni h°ru fyri fleiri °ldum sÝani. SÝani er meir og meira mßa burtur. ═ 1870unum var gj°rd brimverja undir Ëlavskirkjuni, so hon ikki ruddi ß sjˇgv.
B°tt hevur veri um hetta fleiri ferir sÝani, men brimi stendur alsamt Ý grasi Ý Kirkjub° og strandarlinjan frß LÝkh˙si og heimeftir otar seg longur og longur inn undir og nian vi Ëlavskirkjuni eins og nian mˇti M˙rinum, har als ongin verja er yvirh°vur. S°lva hevur eina hugmynd um, at gerast mugu tvey grˇtk°st tv°rtur um sundi innanfyri Hˇlmin at halda brimi burtur.
Ëiva hevur hon rŠtt. Hon er j˙ tann, sum sŠr standin hv°nn einasta dag ˙r stovuvindeygunum og strÝist allan veturin vi brim og taratonglar Ý t˙ninum.
Hennara ßtak ßtti eisini at skunda undir oraskifti um, hvat vit Ý veruleikanum vilja vi hesum fornminnunum. Ta er ikki nˇg miki at strÝast um tey. Vit mugu eina fer semjast um kˇsina, ßrenn ov seint er.
Fornminnini Ý Kirkjub° eru eitt aktiv fyri Tˇrshavnar kommunu og F°royar bŠi Ý s°guh°pi og feravinnuh°pi. Hetta er ta besta, vit eiga av sÝnum slag. Hetta er okkara trßur aftur Ý fornar tÝir, sum vit ikki hava arastani. Hetta eru Ýt°kilig prˇgv um okkara umst°ur og okkara samband vi mentanir Ý umheiminum langt afturi Ý mi°ldini.
TÝ eiga vit at sřna fornminnunum Ý Kirkjub° viring og altÝ geva teimum bestu gŠtur.
Vit vera fßtŠk, loyva vit havinum eisini at taka hendan partin av forna katˇlska bispasŠtinum Ý sÝn rÝka, men stundum ov mßttmikla og oyandi favn.
Jˇgvan Arge,
varaborgarstjˇri ˙r Tjˇveldi
---


text:
Eg frætti nú frá okkara liði í Avstraliu, at ein tann kendasti svimjarin yvirhøvur, Alexander Vladimirovich Popov, seriøst umhugsar at flyta til Føroya og búseta seg í Runavík. Hetta tí at hann ynskir at vera meira saman við gentuni hjá sær, sum býr í Føroyum.
Alexander Popov var ‘kongur’ í sínum døgum, sum faktiskt ikki eru so nógv ár síðani. Vann OL gull í 50 og 100 frí í Sydney 1992, og í 50 og 100 frí í Atlanta 50 og 100 frí, umframt silvur í 100 frí í Sydney 2000. Hann er eisini fleirfaldur heimsmeistari, og vann m.a. 50 og 100 frí í Barcelona so seint sum í 2003. Og hevur enn heimsmetið í 50 frí á langbana (50 metrar).
Popov verður ofta brúktur sum demonstratión av ‘perfektari’ sprint-frísvimjing, sum hann lærdi uppá tann harða mátan í Moskva, ta tíð hann vandi har. Venjarin Gennadij Touretski var sum ein heykur yvir honum, og plagdi faktiskt at senda hann upp og heim frá venjing, um ikki hann svam 100% rætt. Og tað kastaði so væl av sær seinni.
Seinni flutti hann (og venjarin) til Avstraliu, at venja nøkur ár saman við millum øðrum polsk-avstralska Michael Klim. Og seinni flutti hann (og Touretski) so aftur til Sveits, har hann er búsitandi í løtuni.
Tað var í Sveits at hann og unnusta hansara møttust, fyri umleið einum ári síðani. Adina Aprijlnova er eisini úr Russlandi, men hevur seinastu árini arbeitt á Bakkafrost á Glyvrum, har hon trívist væl. Nú ynskja tey so at flyta saman; men hvørgin av teimum vil flyta aftur til Russlands, og Adina fær ikki loyvi at búseta seg í Sveits. So tí verður tað Runavík.
Vit vita einki um hvussu vítt føroyska svimjingin fær nakað burtur úr, at Popov flytir hendan vegin. Í fyrstu atløgu ætlar hann sær bara at búgva her og annars arbeiða uttanlands, sum væl ber til við tað at hann mest fæst við at hava ráðstevnur um svimjing og ítrótt sum heild.
Men vit hava væl loyvi at vóna. Kanska tekur Runavíkar Kommuna sær um reiggj, nú tað fer at frættast at ein tann størsti svimjari nakrantíð býr í einari kommunu har størsti svimjihylur ikki rúmar meira enn ein hálvan fólkaskúlaflokk í senn. Kanska Popov fæst at virka sum okkurt slag av ítróttarráðgeva hjá SSF ella ÍSF, við tað at hann hevur universitetsprógv í ítrótti.
Og hvør veit – kanska flytir Touretski við 🙂


text:
Talan er um eina víðfevnda avtalu, har tollurin fyri 98 % av sjógæti verður strikaður, og har aðrir lættar so líðandi verða settir í verk.
Sambært umboðum fyri kanadisku sjógætisvinnuna eru fyrispurningar komnir frá kundum, sum higartil ikki hava haft nakran áhuga fyri kanadisku fiskavørunum, orsakað av tí tollinum, sum hevur verið á kanadisku fiskavørunum. Væntandi fer nýggja avtalan at vaksa munandi um útflutningin frá kanadiskum sjógætisfyritøkum til evropeiska marknaðin.
Føroyar hava eisini eina fríhandilsavtalu við ES, men kanadiska avtalan er munandi meira víðfevnd enn tann føroyska. Føroyar hava tollfrælsi fyri meginpartin av teimum fiskavørum, sum eru nevndar í kap. 3 í vøruskránni. Sama tollfrælsi er tó ikki á teimum føroyskt virkaðu fiskavørunum, sum eru fevndar av kap. 16 í vøruskránni, eitt nú niðursjóðaðar fiskavørur.
Sum dømi kann nevnast, at tollurin á føroyskum niðursjóðaðum makreli er 25 %, meðan hann nú er 0 % á kanadiskum niðursjóðaðum makreli.
Kelda: seafoodsource.com


text:
Olav Absalonsen og Regin W. Dalsgaard bjóðaðu vælkomin vegna ávikavist Glasir og Handilsvinnufelagið. Lars Müller hevði síðani eina framløgu um lærlingaleiðina sum útbúgvingarmøguleika, eins og hann eisini kom inn á, hvørjir starvsmøguleikar eru í handilsvinnuni. Allar fyritøkurnar fingu síðani høvi stutt at kunna næmingarnar um teirra virksemi. At enda greiddi Finn Jensen, útbúgvingarleiðari á Glasi, frá um útbúgvingarmøguleikarnar fyri handilslærlingar innan hægri lestur. Síðani var prát millum næmingar og fyritøkur á skránni.
Luttakandi fyritøkurnar vóru:
NEMA
Idé Møblar
Svend Krosstein
Skálkur Holding (Umboð frá Vero Moda, Soprt 24, Søsterene Grene og Skálki)
Endamálið við tiltakinum var at kunna og eggja tey ungu at taka yrkislærda vegin. Fyritøkurnar fingu á henda hátt møguleika fyri at heilsa upp á tey ungu, lurta eftir teirra ynskjum og greiða frá, hvat eitt arbeiði hjá teimum fevnir um, og hvørjar møguleikar tey hava, um tey velja tann vegin.
Niðanfyri eru nakrar myndir frá tiltakinum:


text:
Orð: E. Giverholt
Lag: Heinrich Ernst Gebhardt
Týtt: Victor Danielsen
1. Tú einki kanst gera til frelsu,
tí fullgjørt er alt, hon er tín;
hjá tær er at trúgva og takka,
og Frelsarin kallar teg sín;
tú syndina ikki kanst gjalda,
og keypast Guds náði ei kann,
tín frelsa er í einum øðrum,
og skuldina alla bar hann.
2. Ei kanst tú tær klædningin fáa,
sum Frelsarans brúður skal í;
bert blóðið kann gera teg reinan,
tú hvítur bert verður í tí;
ei hús kanst hjá Gudi tú keypa,
men alt fyri einki tú fær,
bert koma og taka tað ljóðar,
tí alt er til reiðar gjørt har.
3. Tú einki kanst gera at fáa
tær sess við ta himmalsku fest,
men rúm er av náði til reiðar,
og Harrin tær býður til gest;
her spyrst ei um, hvat tú kanst gera,
hann gjørdi tað alt einaferð;
ei spyrst um at royna og streva,
um trúnna bert spurt verður her.


text:
Visjón 2015
Framtíðarútlitini
Stórar ætlanir eru við 2000-árganginum, sum er roykfríur og skal halda fram við at vera tað. Fólkaheilsuráðið er úti í hvørjum króki í landinum, har ráðið hevur sítt læraraumboð í næstan øllum skúlum í landinum. Tað er hugaligt at hoyra frá teimum, sum arbeiða við børnum, at næstan eingin teirra roykir longur. Hava avmarkingarnar í roykimøguleikum gjørt, at minkingin er so markant, at hetta longu byrjar at virka á ungdómin, tá hugsað verður um tey 15 ára gomlu, so er nógv vunnið, og tað er at gleðast um. Kemur fyrst ferð á, og vit varðveita hesa gongdina, ja so er einki óført.
Hesin árgangur er longu sendifólk fyri sakina. Tey skulu vera fyrimyndin hjá teimum yngru flokkunum, sum koma eftir tey, samstundis sum tey skulu halda tey, ið eru eldri enn tey sjálvi, í ábyrgd fyri somu søk, bæði børn og vaksin.
Kanning juni 2013
2015 Visjónin
ESPAD kanningin, sum er fjórðahvørt ár fer í 2015 at raka júst henda 2000-árgangin. Hon sá ikki “for pen út” í 2011, har víst varð á, at av okkara 15 ára gomlu eru 18,7%, sum roykja. Tó, kanningin, vit júst nú hava gjørt, gevur okkum vón um bata innanfyri tvey ár. Um vit fáa hildið 2000-árganginum til, so eru vit komin niðurum 5%, har Ísland liggur, sum eitt av teim bestu londunum á okkara leiðum. Tað verður spennandi at síggja ESPAD kanningina í 2015. Verður tað her, at Visjón 2015 fer at røkka sínum máli, hvør veit.
ESPAD - European School Survey Project on Alcohol and Other Drugs – verður gjørd av Deildini fyri Arbeiðs- og Almannaheilsu. 35 lond í Evropa eru við í hesum kanningar-samstarvinum.
Vinnarin varð funnin í Fuglafirði
Útvið 500 næmingar í 7. flokki hava verið við í kappingini um ein ipod, og tað var Hjørdis á Dalbø Gregersen sum var hepni vinnarin. Vit vóru í beint fyri jól í Skúlanum í Fuglafirði, hetta var júst eftir, at tey vóru komin aftur frá jólagudstænastuni, at allir næmingarnir í 7. flokki fingu hvør sína t-shirt við áskriftini "Árgangur 2000 - roykfríur". Eisini var 2. og 3. virðisløn latin tveimum næmingum, hetta var ein bók við ævintýrum.
Næmingarnir í 7. flokki kring landið hava verið við i eini kanning viðvíkjandi royking, úrslitini sum verða á heimasíðuni næstu dagarnar benda á, at einki verður roykt í hesum aldurbólki. Tað var í Visjón 2015, at Landsstýrismaðurin setti sær hetta mál, at allur 2000-árgangurin skal vera roykfríur. Hetta er eitt av økjunum, vit hava arbeitt við í ár og fara at halda fram komandi vár.
roykikanning_frágreiðing.pdf Kanningin um roykivanar hjá 7. floksnæmingum, sum Fólkaheilsuráðið gjørdi í juni í ár.


text:
Tíðindi
7. mai 2018
Tveir nevndarlimir stóðu fyri vali, og fýra høvdu stillað upp. Verandi nevndarlimir, Jacob Eli Olsen og Andrea á Rípuni, vóru afturvaldir.
Sambæt viðtøkum felagsins skal nevndin skipa seg aftaná hvønn regluligan aðalfund. Tað var gjørt hósdagin 3. mai.
Eingi broyting var gjørd í nevndini. Jacob Eli Olsen heldur fram sum næstformaður, Andrea á Rípuni er kassameistari, Carl Eli N. Samuelsen er skrivari, og Jona Højsted er nevndarlimur.
Á fundinum orðaði nevndin uppskot til evni at arbeiða við komandi nevndarárið. Meir ítøkiligt verður arbeitt við tí á komandi nevndarfundum.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Tað er í sambandi við at nýggjur barnaskúli verður bygdur í Fuglafirði, at tey eru farin at hugsa um at seta ein forskúla á stovn. Sambært greinini í Skúlablaðnum verða høli til frítíðarskúla og forskúla bygd, men skúlastýrið er ikki heilt á einum máli enn.
- Bygginevndin hevur mælt til at seta á stovn forskúla, meginparturin af starvsfólkunum í skúlanum, serliga leiðarin, ynskir ein forskúla, men skúlastýrið er ikki samt um málið, sigur Ólavur Thomsen, skúlastjóri í Fuglafjarðar skúla, sigur Ólavur Thomsen við Skúlablaðið.
Men Ólavur Thomsen er ikki í iva um, at rættast hevði verið at stovna ein forskúla.
- Tá ið børn eru um 6 ára aldur, eru tey klár at læra, og tey flestu ynskja annað enn eitt barnagarðstilboð. Nógv børn í hasum aldrinum keða seg í barnagarðinum. Skúlin hevur møgulleika at geva teimum eina góða og róliga skúlabyrjan, har tey "læra" at ganga í skúla. Tá tað er sagt, so ynski eg ikki at flyta 1. floks undirvísingina niður í forskúlan, men heldur geva børnunum møguleikan til læring ígjøgnum spæl. Skúlin fer betur at megna at taka ímóti teimum, tá ið tey byrja í 1. flokk, og næmingurin fær frá fyrsta degi í fyrsta flokki ta røttu hjálpina, sigur Ólavur Thomsen.
Les greinina í Skúlablaðnum HER


text:
Blái krossur vitjan úr Noregi
Um vikuskifti vitjaðu Amund Gillebo og Gaute Brækken úr Bláa Krossi í Noregi, fyri at menna samstarvið við Bláa Kross Føroyar.
Amund Gillebo er leiðari fyri fyribyrging hjá Blåkors og Gaute Brækken arbeiðir við verkætlanini “Vælg selv” hjá Bláa Krossi og SuntPrat.
Fríggjakvøldið vóru teir saman við leiðarunum hjá Bláa Krossi og BKU (Blákrossungdómur), har teir greiddu frá um arbeiði teirra og vístu nakrar filmar, sum teir hava framleitt, og hoyrdu um hvussu gjørt verður í Føroyum. Síðan ótu tey døgurða saman og deildu hugskot og royndir.
Teir hava síðan sæð Blákrossheimið, Blákrosshandlarnar og kontórini hjá Bláa Krossi.
Eisini hava teir ferðast landið runt og verið í Gásadali, Kirkjubø, Vestmanna, Klaksvík, Gjógv, Saksun, Strondum, Leirvík og vóru við á nýggjárgudstænastuni í Gøtu kirkju, sum verður send á nýggjárinum.
Soleiðis skriva teir á Facebook
Amund Gillebo:
- Túsund takk fyri góðar samrøður, kjak og hugkveikjandi dagar saman, Lív og Alisa og restin av vinum okkara í Føroyum!
Sum ein vísur føroyingur segði: “Vilt tú ganga skjótt, so gang sjálvur. Vilt tú náa langt, so gang saman”.
Vit glaða okkum til at ganga saman í fyribyrgingararbeiði í Norðurlondum!
Gaute Brækken:
- Góður matur og gestablíð fólk.
Eg havi undirvíst ungdómsleiðarar í suntogsant.no, sum verður umsett til føroyskt, vitjað á nýggja Blákrossheiminum við fantastiska sýninum og verið á nýggjársgudstænastu í Gøtu kirkju.
Herundir síggjast myndir, sum Lív Justinussen, Amund Gillebo og Gaute Brækken hava tikið:
Tags:


text:
Lestrarráð
Eftirlit við menningini av útbúgvingum Setursins
Í samsvari við §17, stk. 1 í Løgtingslóg nr. 58 frá 9. juni 2008 um Fróðskaparsetur Føroya verða yvirskipaðu viðtøkurnar fyri lestrarráð undir Fróðskaparsetri Føroya hervið staðfestar. Hvør deild eigur at hava sítt lestrarráð.
Virkisøki og heimildir
Yvirskipaða uppgávan hjá lestrarráðnum er at hava eftirlit við, at útbúgving og undirvísing verða støðugt ment. Lestrarráðið hevur tí m.a. til uppgávu at:
- Virka fyri, at endamálið um granskingargrundaða útbúgving á altjóða stigi verður rokkið
- Góðkenna útbúgvingarprofilar og námsskipanir
- Viðgera eftirmeting av undirvísing og útbúgvingum og gera tilmæli til útbúgvingarleiðara um korrigerandi átøk.
- Góðkenna umsóknir um góðskrivingar og tryggja, at tær verða viðgjørdar á rættan hátt
- Virka fyri, at samvirkandi fyrimunir millum útbúgvingar verða gagnnýttir
Limatal samanseting osfr.
Lestrarráðið kann í mesta lagi hava seks valdar limir. Fyri hvønn lim verður valdur varalimur. Lesandi og vísindastarvsfólk hava eins nógv umboð í lestrarráðnum. Vísindastarvsfólk kunnu verða umboðað av ymiskum starvsbólkum (professarar, lektarar, adjunktar, ph.d. lesandi og námslektarar).
Aftrat valdu umboðunum í lestrarráðnum luttaka deildarskrivarin og umboð fyri Lestrarskrivstovu, sum hava talurætt, men ikki atkvøðurætt. Umboð fyri vísindafólk sita trý ár í senn; umboð fyri lesandi sita eitt ár í senn. Lestrarráðið kann bjóða øðrum, ið ikki eru limir í lestrarráðnum, á fund hjá lestrarráðnum sum eygleiðarar.
Les nærri um Lestrarráðini í yvirskipaðu viðtøkunum.


text:
Nú landsstýrismaðurin hevur ætlanir um at leggja allar undirsjóvartunlar og tey “stóru” strandferðsluskip í eina gjaldskipan, hevði tað frøtt meg, um landsstýrismaðurin vildi svarað fylgjandi spurningum:
• Hvat grundar landsstýrismaðurin ætlan sína á, tá hann ætlar at víðka um samferðslu ójavnan, sum longu er, við at velja eina sjóleið burturúr, at leggja í eina “felags gjaldskipan”, og annars at síggja burtur frá øllum hinum. Hví skulu, t.d. nólsoyingar, kalsoyingar og hestfólk ikki hava somu sømdir, sum landsstýrismaðurin ætlar at t.d. suðuroyingar, sandoyingar og vágafólk skulu hava?
Í samrøður við KVF sigur landsstýrismaðurin: “tá Sandoyartunnilin er liðugur, er bert eitt stórt strandferðsluskip eftir (Smyril).
• Hví heldur landsstýrismaðurin, at munur skal verða á undirsjóvartunlum, brúm, byrgingum og øðrum tunlum, sum øll hava sama endamál, nevniliga at betra um gamlar, ótíðarhóskandi farleiðir, á sjógvi ella um fjøll?
Er tað t.d. ikki ein sannroynd, at valið júst fall á ein tunnil undir Vestmannasund, heldur enn á eina brúgv tvørtur um sundið, tí at tunnilin varð tann bíligara loysnin? Er so samsvar í, at vit skulu rinda eykagjald fyri at koyra í undirsjóvartunlum, men ikki eftir brúm? Fingu fólk og virkir í Vágum møguleika at velja í millum tunnil, brúgv ella byrging, sum nú skal vísa seg at gera stóran búskaparligan mun fyri økið vestanfyri tunnilin?
• Væntar landsstýrismaðurin, at prísurin fyri at koyra ígjøgnum verandi tunlar verður tann sami sum nú, tá ætlaða “felags gjaldskipanin” verður sett í verk? Ella skulu vit vænta, at tað aftur verður dýrari at koyra gjøgnum verandi undirsjóvartunlar?
Gjaldið fyri at koyra undir Vestmannasund lækkaði 78% tey 15 árini lánitíðin varð mett at verða, fyri hald í persónbil og ávikavist 88% og 82%, fyri treylarar og lastbilar. (Kelda tunnil.fo)
• Hvør er orsøkin til, at landsstýrismaðurin ikki heldur arbeiðir við ein loysn, ið javnsetur borgarar, óansæð hvar í landinum teir búgva og ferðast, við t.d. brennievnisgjaldi og/ella vegskatti, ella aðrari samhaldsfastari skipan?
• Hví ætlar landsstýrismaðurin at gera mun á grannum úr Kvívík, um annar arbeiðir í Kollafirði og hin í Vágum? Ella leirvíkinginum, um annar arbeiðir í Klaksvík og hin í Gøtu?
• Meinar landsstýrismaðurin, at tað er rímiligt, at útvaldir samferðslubrúkarar, úr útvaldum økjum, framyvir, við bummgjaldi og skatti, skulu rinda bróðurpartin av framtíðar samferðsluútbyggingum, og at aðrir borgarar, ið ikki eru fangaðir í hesi bummskattaæltlan landsstýrismansins, samstundis skulu sleppa munandi lættari?
Við ætlaða, óendaliga bummgjaldinum, fara brúkarar av undirsjóvartunlunum at rinda alla íløguna og raksturin av undirsjóvartunlunum einsamallir, men samstundis, á jøvnum føti við tey, ið sjáldan ella ongantíð brúka hesar tunlar, at rinda fyri restina av samferðslukervinum annars.
• Er ætlan landsstýrismansins, at krevja eyka samferðslugjald fyri at ferðast í ávísum úrvaldum økjum í landinum, samsvarandi samhaldsføstu hugsjónum javnaðarfloksins og samgongunar annars?
Heðin Jørgensen, Søvágur
Um tú veitst okkurt, sum VP ikki veit - skriva so til vp@vp.fo


text:
Innbjóðing til FK-Cup 2017
Til flogbóltsfeløgini
Árliga FK-Cup fyri eldri deildir verður leygardagin 23. sept. 2017.
Lið, sum ikki luttaka í FM-kappingini, eru vælkomin at luttaka.
FK Cup fyri yngri deildir verður 11. og 12.nov.
Tilmeldingarfreistir til FK-Cup hjá teimum vaksnu skal verða Fleyr í hendi innan 15. september 2017 kl. 18:00.
Tilmelding skal sendast til teldupost: fleyr@fleyr.fo . Heitt verður á feløgini um at senda eina samlaða tilmelding fyri øll liðini í felagnum samstundis. Hetta hjálpir okkum almikið :-)
Eru spurningar, eru tit vælkomin at ringja til Lena Hallgren telefon 21 25 80 ella senda teldupost til fleyr@fleyr.fo.
Luttøkutreytir:
Luttøkugjald: EIK liga: kr. 500,00 1. og 2. deild: kr. 350,00
Gjaldast skal á kontu í BankNordik 6460 – 179.646.3
Er luttøkugjald ikki móttikið innan ásettu tilmeldingarfreistina (sama freist sum tilmeldingarfreistin), kann nevnda lið/felag roknast sum ikki tilmeldað.
Eldri deildir: Luttakandi lið hava skyldu at hava dómarar til dystirnar í bólkunum. Harafturat verður heitt á leikararnar um at hjálpa til við at døma finaluumfør. Kappingin verður hildin í Høllini á Hálsi og í Gundadalshøllini. Tit frætta nærri, tá kappingin er løgd. Vit miða eftir at skráin fyri kappingina er klár mánadagin áðrenn kappingarnar byrja :-)
Broytingar verða ikki gjørdar aftaná, at tilmeldingarfreistin er úti. Vit gleða okkum at bjóða tykkum vælkomnum til FK-Cup 2017.
Við flogbóltskvøðu
Flogbóltsfelagið Fleyr


text:
Vísindavøkan á ferð 2017
Triðja árið á rað fer Vísindavøkan á ferð kring alt landið. Talan er um fyrilestrar, sum kunnu bíleggjast at verða hildnir í tíðarskeiðinum 15.-28. september.
Tilboðið er hugsað miðnámsskúlum, stovnum, fyritøkum, feløgum, kirkjum, samkomum og øðrum. Granskarin heldur ein fyrilestur ella framløgu um eitt avtalað evni í 30-45 minuttir og síðani er høvi til spurningar ella kjak. Tað kann bæði vera um dagin og um kvøldið. Tað er ókeypis at fáa ein fyrilestrarhaldara.
Treytirnar eru einfaldar: Tann, sum tekur ímóti einum fyrilestrahaldara, skal lýsa við tiltakinum, eitt nú í telduposti til starvsfólk ella limir, á Facebook, við tíðindaskrivi ella lýsing í miðlunum. Tað skal vera ein uppvørpa á staðnum og mikrofon um neyðugt. Tað skal vera pláss fyri, at í minsta lagi 30 fólk kunnu koma til tiltakið. Granskararnir gera hetta sum part av sínum starvi og skulu ikki hava samsýning fyri fyrilesturin.
Avtalur verða gjørdar í tí raðfylgju, sum tað verður bílagt, so tey sum spyrja fyrst, hava fyrsta rætt. Tó tilskila vit okkum rætt til at samskipa nakað í einum øki, so tað ikki verða ov nógvir fyrilestar í senn.
Skráin við møguligum fyrilestrum verður kunngjørd síðst í hesi vikuni. Bíleggjast skal í seinasta lagi 1. september á telduposti gransking@gransking.fo. Eftir hetta verður samlaða skráin almannakunngjørd á gransking.fo.
Endamálið við tiltakinum er at geva øllum føroyingum møguleika at uppliva part av Vísindavøkuni. Fríggjadagin 29. september verður so ein heilur dagur við framløgum, framsýningum og tiltøkum. Hetta verður í Reinsarínum, Perluni og á Perlutroginum.
Vísindavøka á ferð varð skipað á fyrsta sinni í 2015. Tá vóru næstan 1500 fólk til teir 45 fyrilestrarnar, sum vóru kring landið. Í 2016 vóru 54 fyrilestrar, áhoyraratalið nakað lakari enn í 2015. Les um tiltakið í 2015 her og 2016 her.


text:
Kunngerðir
Kunngerð nr. 68 frá 9. juni 2010 um reglur at fremja gott skil og umsjón við næmingum í skúlatíðini
Við heimild í § 60 í løgtingslóg nr. 125 frá 20. juni 1997 um fólkaskúlan, sum seinast broytt við løgtingslóg nr. 34 frá 28. apríl 2009, hevur landsstýrismaðurin fyrisett:
Innleiðing
§ 1. Við støði í meginreglum ásettum í hesi kunngerð ger skúlastýrið reglur um fyriskipanir til at fremja gott skil í skúlanum, um umsjón við næmingunum í tímum, fríkorterum, matarsteðgi o. ø. og um trivnaðarætlan skúlans, serliga viðvíkjandi happing.
Stk. 2. Reglurnar sbrt. stk. 1 skulu gerast soleiðis, at tær taka støði í viðurskiftunum á staðnum. Tær eiga at taka atlit at
1) aldri og førleika næminganna,
2) virksemi næminganna og
3) skúlaumhvørvi.
Stk. 3. Námsfrøðiliga ráðið skal hava uppskotið til reglurnar sbrt. stk. 1 til ummælis.
§ 2. Skúlaleiðslan hevur ábyrgd av at seta fyriskipanirnar í verk og skipa umsjónina millum starvsfólk skúlans.
Umsjón
§ 3. Skyldan hjá skúlanum at hava umsjón við næmingunum, tá ið næmingarnir eru á skúlans øki, byrjar 10 minuttir, áðrenn undirvísingin byrjar og heldur uppat 10 minuttir eftir seinasta tíma hjá næminginum.
Stk. 2. Um næmingar møta meira enn 10 minuttir áðrenn tíðina, ella mugu bíða í skúlanum aftan á vanliga skúlatíð orsakað av, at skipaði næmingaflutningurin ikki hevur beinleiðis samband við skúlatíðina, skal kommunustýrið gera serliga avtalu við skúlaleiðsluna um, hvussu umsjónin verður framd.
Umsjónarøkið
§ 4. Skúlin hevur skyldu til at hava umsjón við næmingunum, sum eru á skúlans øki.
Stk. 2. Vegurin millum heim og skúla er ikki íroknaður umsjónarøkið.
Stk. 3. Um undirvísing fer fram í hølum/økjum, sum eru burtur frá skúlanum, skal umsjón vera í hesum hølum/økjum og í sambandi við felags næmingaflutning millum skúlan og hesi høli/øki.
Stk. 4. Umsjón skal vera við næmingum, tá ið teir taka lut í skúlatiltøkum uttan fyri skúlans øki.
Stk. 5. Skúlaleiðarin kann í serligum førum gera undantak frá reglunum í §. 4, stk. 3 og 4.
Umsjónarreglur
§ 5. Tann einstaki lærarin hevur umsjón við næmingunum í tímunum.
Stk. 2. Tá ein flokkur fær undirvísing í fleiri bólkum, kann umsjónarskyldan verða framd við vegleiðing lærarans.
Stk. 3. Bara í undantaksføri eiga næmingar at fáa loyvi til at fara út um skúlans øki í skúlatíðini. Í hesum førum eiga teir at fáa vegleiðing frá læraranum, áðrenn teir fara av skúlans øki, sbr. tó § 7, stk. 1.
Stk. 4. Umsjónarskyldan hjá lærara forðar ikki fyri, at einstakir næmingar, sum órógva undirvísingina, verða útihýstir frá restini av einum tíma, men lærarin hevur framvegis ábyrgd av umsjónini við næmingunum.
Stk. 5. Ábyrgdin fyri umsjónini við næmingunum kann við avtalu flytast millum starvsfólk skúlans.
§ 6. Tá ið undirvíst verður í lærugreinum, har serligur vandi kann standast av umstøðunum, hevur skúlin skyldu til at vera serliga ansin. Hetta er galdandi, tá ið undirvíst verður í alis- og evnafrøði, náttúra og tøkni, træsmíð, heimkunnleika, fimleiki, ítrótti, svimjing o. ø.
§ 7. Skúlaleiðarin kann gera av, at næmingar í 8. - 10. flokki hava loyvi at fara út um skúlans øki í føstu frítímunum.
Stk. 2. Skúlaleiðarin kann gera av, at reglurnar sbrt. stk. 1 eisini eru galdandi í fríkorterum og frítímum, sum vanliga ikki eru í tímaætlanini.
Stk. 3. Skúlaleiðarin kann í serligum førum nokta næmingum at fara út um skúlans øki í undirvísingartíðini.
§ 8. Tá ið skúlin skipar fyri tiltøkum uttan fyri skúlans øki, hava lærarar skyldu til at hava umsjón við næmingunum. Umsjón skal vera við næmingum, sum fara útferðir, vitja virki, eru í setursskúla, eru á ítróttarferðum o.a.t.
§ 9. Tá ið næmingar eru í starvsvenjing, hevur skúlin ikki umsjónarskyldu.
Stk. 2. Um skúlin veit um viðurskifti, sum kunnu skaða næmingin á arbeiðsplássinum, hevur leiðsla skúlans skyldu til at gera vart við viðurskiftini hjá rætta viðkomandi.
Stk. 3. Leiðsla skúlans skal kanna eftir, um kommunan hevur tryggjað næmingarnar, eisini í starvsvenjingartíðini.
§ 10. Lærarar, sum eru varugir við viðurskifti á skúlans øki, sum kunnu verða vandafull fyri næmingar, skulu beinanvegin siga skúlaleiðaranum frá hesum.
Atferðarreglur
§ 11. Hesar reglur áseta karmarnar fyri, hvussu langt kann verða farið í royndunum at fáa næmingin at halda fyriskipanir skúlans.
Stk. 2. Skúlastýrið skal við grundarlagi í hesum meginreglum áseta reglur fyri atferð og góðum skili og reglur um, hvussu skúlin kann fyribyrgja happing.
Stk. 3. Skúlaleiðarin tekur í hvørjum einstøkum føri eftir samráð við lærarar næmingsins og foreldrini avgerð um at seta tiltøk í verk.
§ 12. Foreldur, næmingar og lærarar eiga at samstarva í royndunum at skapa góð viðurskifti í skúlanum.
Stk. 2. Um næmingur ikki heldur reglurnar, eiga lærarar at tosa við næmingin og foreldrini fyri at fáa fatan av, hvør orsøkin er til trupulleikarnar. Skúlin eigur altíð at samstarva við heimið, tá ið næmingar ikki halda reglurnar.
§ 13. Næmingur kann verða fluttur úr sínum flokki í annan flokk einstakar tímar ella restina av skúladegnum, um so er, at lærarin í samráð við skúlaleiðaran heldur, at hetta er neyðugt, fyri at undirvísingin kann fara fram í friði og náðum.
§ 14. Um so er, at næmingur hóast samrøður, átalur og ávaringar ikki heldur fyriskipanir skúlans, kunnu hesi tiltøk verða sett í verk:
1) Taka samrøðu við foreldrini so tíðliga sum gjørligt í 1. og 2. flokki, tá ið næmingur sýnir óhøviskan atburð.
2) Næmingur í 3. - 10. flokki verður frítikin fyri undirvísing í upp til eina viku.
3) Næmingur í 3. - 10. flokki verður fluttur í ein samsvarandi flokk í sama skúla.
4) Næmingur í 3. - 10. flokki verður fluttur í ein samsvarandi flokk í øðrum skúla í kommununi ella eftir avtalu við kommunustýrið í aðrari kommunu.
5) Næmingur í 10. flokki verður útskrivaður úr skúlanum.
§ 15. Um næmingur ikki kann fylgja undirvísingini, sbrt. § 14, nr. 2 og 3, skulu foreldrini hava boð frammanundan. Næmingur kann bert í serligum føri verða frítikin fyri undirvísing meira enn tvær ferðir í einum skúlaári.
Stk. 2. Um næmingur varandi verður fluttur í ein samsvarandi flokk í sama skúla sbrt. § 14, nr. 3, skulu foreldrini skrivliga hava havt høvi til at siga sína hugsan um flytingina.
Stk. 3. Um næmingur verður fluttur í annan skúla, sbrt. § 14, nr. 4, skulu foreldrini og skúlaleiðarin í tí skúlanum, sum tekur ímóti næminginum, góðtaka flytingina.
Stk. 4. Fæst ikki samtykki frá foreldrunum, kunnu skúlaleiðararnir, eftir at hava kunnað skúlastýrini í báðum skúlunum, taka avgerð um flytingina smbr. § 14, nr.4.
§ 16. Skúlaleiðarin tekur eftir tilráðing frá flokstoyminum avgerð um at útskriva næming í 10. flokki smbr.
§ 14, nr. 5. Næmingurin og foreldrini skulu frammanundan hava høvi at siga sína hugsan um útskrivingina.
Stk. 2. Skúlin skal áðrenn útskrivingina vegleiða næmingin og foreldrini í møguligum útbúgvingar- og starvsmøguleikum.
§ 17. Tað er ikki loyvt at nýta likamliga revsing.
Stk. 2. Tað er tó loyvt at forða næmingi í at nýta harðskap móti øðrum, ella forða herverki ella skaða á bygningar og lutir.
Stk. 3. Um atgerð hevur verið nýtt móti næmingi sbrt. stk. 2, kann lærari alt fyri eitt útihýsa næminginum frá undirvísingini, og skal lærarin boða skúlaleiðaranum frá tilburðinum.
Stk. 4. Skúlaleiðarin boðar beinanvegin foreldrunum frá tilburðinum
Stk. 5. Eftir at hava hoyrt foreldrini, tekur skúlaleiðarin avgerð um, hvørji tiltøk skulu verða sett í verk.
§ 18. Um skúlaleiðarin eftir samráð við lærarar metir, at atferðartrupulleikarnir hjá næmingi eru elvdir av fakligum, sosialum ella kensluligum orsøkum, skal skúlin venda sær til Sernámsdepilin/NSR-tænastuna ella/og teir almennu myndugleikarnar á staðnum fyri at fáa samstarv um, hvør hjálp kann verða veitt næminginum.
Stk. 2. Áðrenn skúlin vendir sær til almennar myndugleikar, skulu foreldrini verða hoyrd um ætlanir skúlans.
§ 19. Henda kunngerð fær gildi dagin eftir, at hon er kunngjørd, og samstundis fara úr gildi rundskriv nr. 1 frá 12. januar 1994 um arbeiðsnáðir og gott skil í fólkaskúlanum og rundskriv nr. 1 frá 16. februar 1995 um umsjón við næmingum í skúlatíðini.
Kunngerð nr. 69 frá 9. juni 2010 um skúlavegleiðing
Við heimild í § 24 stk. 2 í løgtingslóg nr. 125 frá 20. juni 1997 um fólkaskúlan, sum seinast broytt við løgtingslóg nr. 34 frá 28. apríl 2009, verður ásett:
§ 1. Skúlaleiðarin setur ein av lærarum skúlans sum skúlavegleiðara.
Stk. 2. Skúlar kunnu hava felags skúlavegleiðara og tilfarssavn.
§ 2. Skúlavegleiðarin skal hava staðið skúlavegleiðaraútbúgving.
Stk. 2. Landsstýrismaðurin kann í serligum føri gera undantak frá ásetingini um útbúgving smbrt. stk.1.
§ 3. Skúlavegleiðarin skipar fyri ráðgevingini og leiðbeiningini í samstarvi við leiðsluna og flokslæraran.
Stk. 2. Skúlavegleiðarin skal eisini samstarva við
1) aðrar útbúgvingar- og skúlavegleiðingarskipanir,
2) partarnar á arbeiðsmarknaðinum,
3) sernámsfrøðiligu skipanina og
4) foreldrini.
§ 4. Skúlavegleiðarin skal skipa fyri og hava um hendi tilfarssavn á hóskandi staði.
Stk. 2. Ásetingarnar um tilfarssavn, sbrt. stk. 1, kunnu lúkast við avtalu við skúlabókasavn ella annað bókasavn.
Stk. 3. Skúlavegleiðarin skal hava hóskandi skrivstovuhøli og amboð til taks innan arbeiðsøki sítt.
§ 5. Í hvørjum sjálvstøðugum skúla, sum hevur næmingar í 6. skúlaári ella eldri, verður skipað fyri skúlavegleiðing.
§ 6. Skúlavegleiðingin skal ráðgeva og leiðbeina næmingar í sambandi við útbúgvingar- og starvsval teirra og skipa arbeiðið í tráð við læruætlanir og ásetingar, sum hava heimild í § 8, stk. 1 nr. 3 í fólkaskúlalógini í kravda undirvísingarevninum útbúgvingar- og vinnulívskunning.
§ 7. Næmingar hava rætt til ráðgeving og leiðbeining í sambandi við útbúgvingar- og starvsval teirra.
Stk. 2. Næmingar, ið fara í starvsvenjing, skulu frammanundan hava kunning um arbeiðsmarknaðin og persónliga eftirmeting eftir starvsvenjingina.
§ 8. Ráðgevingin og leiðbeiningin fyri næmingar í 6. til 10. árgangi um útbúgvingar- og starvsval verður skipað sum felags undirvísing, ráðgeving og leiðbeining fyri bólkar og sum einstaklingaráðgeving og leiðbeining.
Stk. 2. Felagsráðgevingin og leiðbeiningin fatar um hesi evni:
1) Valgreina- og breytatilboð skúlans.
2) Onnur undirvísingartilboð enn fólkaskúlin.
3) Møguleikar at lúka undirvísingarskylduna.
4) Skipan, upptøkukrøv, møguleikar o.a. í útbúgvingarverkinum.
5) Vinnu- og arbeiðsmarknaðarviðurskifti.
Stk. 3. Einstaklingaráðgevingin og leiðbeiningin fatar um hesi evni:
1) Vegleiðaraarbeiði í skúlanum.
2) Útbúgvingar- og virkisætlan fyri tann einstaka.
3) Vegleiðing í sambandi við at velja vallærugrein og breyt.
4) Vegleiðing til næmingar við serligum tørvi.
5) Vegleiðing í sambandi við, at næmingur fer úr skúlanum í ótíð.
§ 9. Starvsvenjingin skal m.a. geva næmingum:
1) kunning um arbeiðsmarknaðin,
2) møguleika at royna ymisk arbeiði,
3) møguleika at taka lut í dagliga virkseminum á einum arbeiðsplássi og
4) betri førleika at velja útbúgving ella starv.
§ 10. Henda kunngerð kemur í gildi dagin eftir, at hon er kunngjørd.


text:
Huddersfield kreyp yvir niðurrykking eftir ein 4-1-sigur heima móti Bournemouth, men tað var nakað heilt annað enn hetta frálíka úrslit sum hyggjarin minnist henda dystin fyri.
Tá ið sjónvarpskameraið zoomaði inn á týska venjaran, brúkti ein leikari á Huddersfield-beinkinum henda møguleika at koyra buksurnar niður og vísa sín javnaldra fyri milliónum av hyggjarum.
Bretskir miðlar skriva at leikarin sum framdi hetta stuntið var eykaleikarin Danny Williams.
Williams hevur ikki váttað hetta sjálvur, men hann fær fleiri viðmerkingar á sínum Instagram profili, sum sæst niðanfyri.
Um tú veitst okkurt, sum VP ikki veit - skriva so til vp@vp.fo


text:
Endamálið við leinkjan.fo er at gera tað lætt hjá fyritøkum og lesandi at fáa samband og samstarva. Tænasturnar á heimasíðuni venda sær bæði móti fyritøkum og lesandi.
Fyritøkur kunnu:
- Skráseta verkætlan til lesandi at arbeiða við, sum part av útbúgvingini
- skráseta starvslýsing, um talan er um lestrarstarv
- fáa samband við føroysk lesandi
Lesandi kunnu:
- finna viðkomandi verkætlanir frá føroyska vinnulívinum
- søkja um at fáa ein mentor
- síggja lýsingar av lestrarstørvum
- fáa samband við fyritøkur
Heimasíðan kann verða staðið, har ein fyritøka fær samband við lesandi – og eisini øvugt.
Leinkjan.fo er eisini at finna á Facebook, og um ynski eru um meira kunning um tær tænastur, sum heimasíðan veitur, so ber til at seta seg í samband við Vinnuhúsið á teldupost leinkjan@industry.fo ella á telefon 309900.
Les meir um tænastur og møguleikar á leinkjan.fo her:


text:
Vit hava innflutt fyri 12% meira fyrra hálvár í ár, samanborið við í fjør. Tað eru 378 mió. kr. meir enn í fjør.
Vit hava brúkt helvtina meir upp á brennievni, samanborið við í fjør, og er tað serliga oljuprísurin, sum er orsøkin til tað. Eisini er tað innflutt munandi meira av bilum. Har er vøksturin 36% ella 74 mió. kr.
Til beinleiðis húsarhaldsnýtslu er vøksturin 6%. Har er tað serliga tær hálvdrúgvu (t.d. klæðir) og drúgvu (t.d. búnýti) nýtsluvørurnar, sum vit hava keypt meiri av, meðan vøksturin av mat- og drekkivørum er 3%.
Innflutningurin av tilfari til byggivinnuna og av maskinum og amboðum er minkaður í ár, samanborið við fyrra hálvár í fjør.
Her kann viðmerkjast at innflutningurin av hesum vørum var óvanliga høgur í fjør, so hóast tað minkar í ár, er framvegis talan um, at innflutningurin av byggitilfari og maskinum og amboðum er høgur, samanborið við árini frammanundan.
Dagførd og útgreinað hagtøl um innflutningin eru at finna í hagtalsgrunninum her.


text:
30 kantinur royndu seg við rótfruktum og fiski
Tann 24. september bjóðaði Fólkaheilsuráðið øllum kantinustarvsfólkum í Føroyum til ein dag fullan av íblástri um heilsugóðan, leskiligan og ódýran mat. 52 kantinustarvsfólk frá umleið 30 ymiskum kantinum vóru við til dagin. Síðani hava nakrar kantinur roynt seg við nýggju rættunum, og aðrar hava ætlanir um at royna teir framyvir.
Her í Fólkaheilsuráðnum vilja vit gjarna hoyra frá kantinum, ið hava brúkt royndirnar frá degnum í teirra kantinu. Og vit hoyra eisini gjarna frá fólki, ið hava etið á eini kantinu, sum hevur bjóðað nýggju rættirnar. Skriva til Poulu Patursson poulap@folkaheilsa.fo ella ring á tlf 515156.
Heilsugóður, leskiligur og ódýrur kantinumatur
Endamálið við kantinudegnum var, at maturin á kantinum í Føroyum skal vera heilsugóður og leskiligur, uttan tó at vera dýrari. Heimsins besti fiskur, nýflett lambshjørtu, livrar og árstíðarinnar grønmeti - hetta var nakað av tí, kokkurin Mikkel Karstad brúkti til at vísa, hvussu lætt tað er at gera leskiligan kantinumat!
Sambært nýggju 10 kostráðunum skulu vit eta meira av fiski og grønmeti og minni av mettaðum feitti, og henda dagin fingu kantinustarvsfólk íblástur til, hvussu hesi ráð kunnu brúkast í kantinuni. Fólkaheilsuráðið nýtti so eisini høvið at vísa nýggju plakatirnar við 10 kostráðunum fram.
Eitt sindur av hvørjum
Dagurin hevði ymiskt á skránni. Vickie Kristensen frá Landbrug og Fødevarer hevði eina framløgu um rák í kantinum, um nudging, og síðani kannaðu øll, hvør “kantinutypa” tey vóru. Hon greiddi frá, at tað er munur á teimum kantinustarvsfólkum, ið bert gera mat eftir prísi, og teimum, sum helst vilja geva kundunum avbjóðingar og nýggjar matupplivingar. Hon vísti á, at kokkurin Mikkel Karstad er ein, ið bjóðar av.
Harumframt var ein framløga við føðslufrøðinginum á Landbrug og Fødevarer, Hanne Castenschiold, um kostráðini og um proteintørv. Hon kom eitt nú inn á teir góðu eginleikarnar við kjøti; at tað er ein góð proteinkelda og vísti á - við myndum - hvussu nógv av ymiskum mati skal til fyri at fáa 28 g av protein, sum er vanligt í einum kjøtdøgurða.
Jóhanna á Tjaldrafløtti, skúlastjóri á Húsarhaldsskúlanum og ein av rithøvundunum handan vælumtóktu Lætt og Leskiligt bókunum, hevði eina framløgu um, hvussu tú við smáum broytingum av matinum kanst gera sjálvt føroyskar rættir heilsubetri.
Kokkurin Mikkel Karstad greiddi síðani frá kantinuni á Horten Advokatpartnerselskab, har hann er leiðari. Hann gongur høgt uppí, at maturin skal verða gjørdur frá botninum, alt skal vera danskt, og maturin skal vera litríkur og innbjóðandi og samstundis heilsugóður. Hann vísti á, at við at borðreiða matin í portiónum, verður nógv minni matspill, og maturin røkkur nógv longri. Maturin verður ikki dýrari av at framleiða matin á henda hátt. Nakað av tí, hann legði dent á, var at hurðarnar altíð skulu verða opnar - opnar fyri kritikki og hugskotum frá starvsfólkunum.
Verðins besti fiskur og litríkar rávørur
Aftaná ein steðg varð farið út í køkin, sum vit vóru so heppin at sleppa at læna frá Landssjúkrahúsinum. Har stóð Mikkel klárur at vísa okkum nakrar leskiligar rættir, sum hann hevði sett saman við føroyskum rávørum. Vit fingu lambslivrar og -hjørtu sendandi við tyrlu úr Stóru Dímun, vit fingu feskan nýfangaðan laks og leskiliga føroyska hýsu og tosk. Mikkel hevði ongantíð sæð so frískar rávørur sum hesar - vit eiga at vera errin av tí herheima! Nakað av tí, vit fingu lov at borðreiða og royna var grovt morl av eplum og persillurót við súltaðum persillurótum, ribsi og grillaðum lambshjørtum. Smakkaði einastandandi væl!
At enda var tíðin komin at deila hugskotini frá degnum ímillum sín. Øll vóru býtt í bólkar og vórðu biðin at koma við viðmerkingum og hugskotum til økini heilsa, nudging, fisk, uppskriftir og tips. Lívligt kjak kom í gongd - sjálvandi um tað, vit øll vóru komin fyri at læra meira um - nevniliga kantinumat.
Henda dagin vóru starvsfólk komin frá kantinum runt alt landið. Kantinur í Klaksvík, Fuglafirði, Sundalagnum, Skálafjørðinum, Tórshavn og Suðuroy vórðu umboðaðar.
Tey, ið stuðlaðu tiltakinum við rávørum vóru Marine Harvest, Kjølbro og PM Heilsøla. Landssjúkrahúsið lænti okkum hølir, og bæði BankNordik og Føroya Tele góvu pennar og blokkar til dagin.
Góðan Morgun Føroyar sendi frá degnum, og samrøður við Jóhannu á Tjaldrafløtti og Poulu Patursson kunnu hoyrast her.


text:
Føroyska kvinnulandsliðið í fótbólti
A-landsliðið hjá Føroyum, kvinnur, hava fleiri ferðir luttikið í altjóða kappingum. T.d. hava tær luttikið í EM undankapping 1995, 2009 og aftur til EM 2013. Í november 2012 avgjørdi FSF, at føroysku kvinnurnar skulu luttaka í HM 2015 undankapping. Endaspælið verður í Kanada í 2015.[1] Kvinnulandsliðið hevur eisini fleiri ferðir luttikið á Oyggjaleikum, har tær hava vunnið kappingina 3 ferðir, í 2001, 03 og 05, tær luttóku ikki í 07, 09 og 11. Føroyska A-landsliðið er saman við Álandi mest vinnandi liðið á Oyggjaleikunum. Áland vann í 2007,09 og 2011. Fótbóltskappingarnar á Oyggjaleikunum eru ikki FIFA góðkendar kappingar. Venjarar síðan september 2012 hevur Jón Pauli Olsen verið høvuðsvenjari. Fyrst varð Rúni Nolsøe settur sum hjálparvenjari, men hann gavst eftir at hann gjørdist venjari hjá EB/Streymi, og so gjørdist Ingun Hansen nýggjur hjálparvenjari.[2] Áðrenn tað var Álvur Hansen høvuðsvenjari í 11 ár.[3] Í juni 2013 varð føroyska kvinnulandsliðið styrkismett sum nummar 67 í heiminum.[4]
Innihaldsyvirlit
HM 2015 - Føroyar spælt seg víðari í undankappingini[rætta | rætta wikitekst]
Í apríl 2013 luttók føroyska kvinnulandsliðið fyri fyrstu ferð til eina HM undankapping, ein "premliminary round", kappingin fór fram í Litava. Føroyar var í bólki B saman við Georgia, Litava og Montenegro. Føroyar vann tveir dystir og spældi ein dyst javnan. Liðið fekk 7 stig og vann klárt B bólkin. Tvey tey fremstu liðini komu víðari í hvørjum bólki, í B bólkinum vóru tað Føroyar við 7 stigum og Montenegro við 5 stigum, ið komu víðari. Hetta er fyrstu ferð nakrantíð, at eitt føroyskt landslið hevur spælt seg víðari í einari undankapping. Úrslitini í undankappingini vóru hesi: Føroyar - Montenegro 3-3, Heidi Sevdal gjørdi tvey mál og Íðunn Magnussen gjørdi eitt, dysturin varð leiktur 4. apríl. Hin 6. apríl spældi Føroyar móti Litava, Føroyar vann dystin 1-0, málið hjá Føroyum gjørdi Rannvá B. Andreassen. Hin 9. apríl spældu Føroyar móti Georgia. Føroyar vunnu dystin 2-1. Málini hjá Føroyum gjørdi Heidi Sevdal. Jón Pauli Olsen var venjari til hesa kapping,[5] hjálparvenjari var Ingun Hansen.
Javnleikir á heimavølli[rætta | rætta wikitekst]
Hin 5. apríl 2014 skrivaði føroyska kvinnulandsliðið í fótbólti søgu, tá tær spældu javnt 1-1 móti Bosnia/Hersigovina á Tórsvølli. Hetta var fyrstu ferð tær fingu stig í einari HM-undankapping. Eyðvør Klakstein skroaði málið hjá Føroyum tá 78 minuttir vóru farnir.[6]
Hin 10. apríl 2014 leiktu Føroyar móti Norðurírlandi á Tórsvølli. Úrslitið gjørdist 0-0. Eftir dystin lógu Føroyar á einum deildum 4. plássi í bólki 4 við tveimum stigum saman við Bosnia/Hersigovina og Norðurírlandi.[7]
World Cup - Heimsmeistarakappingin[rætta | rætta wikitekst]
Føroysku kvinnurnar luttóku fyri fyrstu ferð í HM undankapping, sum varð í døgnum 4. - 9. apríl 2013. Føroyar komu í bólk saman við Georgia, Montenegro og vertunum Litava.[8] Finalan varð í 2015.
- *Javnleikir telja eisini dystir við sum eru avgjørdir við brotsparkskapping.
Venjarar og hjálparvenjarar[rætta | rætta wikitekst]
Venjarar[rætta | rætta wikitekst]
- 1995–1996: Páll Guðlaugsson
- 2004–2011: Álvur Hansen
- 2012Rúni Nolsøe :
- 2013–2015: Jón Pauli Olsen
- 2016-Pætur Clementsen :
Hjálparvenjarar[rætta | rætta wikitekst]
- 1995 : Álvur Hansen
- 1995Páll á Reynatúgvu :
- 2004–2005: Jón Harald Poulsen
- 2005–2011: Jacob Thomsen
- 2012 : Jón Pauli Olsen
- 2013Ingun Hansen :
- 2013–2014: Aleksandar Đorđević
- 2016- Jan Laursen & John Petersen :
Metleikarar[rætta | rætta wikitekst]
Leikarar sum hava spælt flest landsdystir[rætta | rætta wikitekst]
Kelda: [9]
Leikarar við feitari skrift eru enn virknir leikarar, ið kunnu úttakast til landsliðið.
- Dagført hin 25. oktober 2017
Tríggir leikarar hava skorað tvey mál, átta leikarar hava skorað eitt mál í part. Yngsti málskjyttin hjá Føroyum er Mona Breckman, sum var 17 ár og 2 mánaðir, tá hon skoraði fyrst málið í einum altjóða skrásettum landsdysti.
Hópurin[rætta | rætta wikitekst]
Hópurin ið varð úttikin til innleiðandi undankappingina til HM í fótbólti 2019.[10]
Mál og dystir eru dagførdir 13. apríl 2017.
Keldur[rætta | rætta wikitekst]
- ↑ FSF.fo, Kvinnurnar til HM-undankapping
- ↑ Sudurras.fo, Vágbingarnir Rúni og Jón Pauli venja A-landsliðið hjá kvinnum
- ↑ Sportal.fo, Álvur takkar fyri seg
- ↑ sportal.fo Kvinnulandsliðið nummar 67 í heiminum
- ↑ UEFA.com
- ↑ nordlysid.fo, Fyrsta HM stigið nakrantíð til føroyska kvinnulandsliðið
- ↑ fsf.fo, Føroyskt stríð gav eitt stig
- ↑ Kvinnufotbolt.com Kvinnulandsliðið til Litava
- ↑ "Landsliðsleikarar 1995-2016". Faroe Islands Football Association. http://www.fsf.fo/Default.aspx?ID=704. Heintað 11. apríl 2017.
- ↑ "A-landsliðið við kvinnum úttikið". FSF. 3. mars 2017. http://www.fsf.fo/Default.aspx?ID=208&Action=1&NewsId=2115&PID=487. Heintað 6. mars 2017.


text:
Almannaverkiš kann mótvegis gjaldi leiga śt įvķs hjįlpartól til myndugleikar.
Įvķs hjįlpartól
Viš hjįlpartól eru at skilja hjįlparrįš, iš kunnu endurnżtast, sķ allżsing av hugtųkum ķ kunngerš um stušul til hjįlparrįš.
Almannaverkiš kann mótvegis leigugjaldi leiga śt:
1. hjįlpartól, sum verša nżtt ķ virksemi hjį myndugleikum,
2. hjįlpartól, sum eru til felags nżtslu hjį persónum į stovni ella sambżli, ella
3. hjįlpartól, sum eru at meta sum grundśtbśnašur į viškomandi stovni ella sambżli.
Tó fevnir hjįlpartól sambęrt omanfyristandandi bert um hjįlpartól, iš Almannaverkiš hevur serligan fakligan kunnleika til. Talan er sostatt um hjįlpartól, iš eru fevnd av virkisųkinum hjį Almannaverkinum annars.
Til ber ikki at leiga višgeršartól ella undirvķsingarśtgerš frį Almannaverkinum. Tķlķk tól og śtgerš liggja uttan fyri virkisųkiš hjį Almannaverkinum.
Vanligt innbśgv ella brśkslutir eru ikki fevnd av leiguskipanini.
Leiguskipanin fevnir ikki um smįlutir, iš hava eitt kostnašarstųši, har taš loysir seg betri at keypa enn at leiga.
Almannaverkiš ger ein lista yvir hjįlpartól, iš kunnu leigast śt.
Myndugleikar, iš kunnu leiga
Myndugleikar, iš kunnu leiga hjįlpartól frį Almannaverkinum eru:
· ellis- og rųktarheim, eldrasambżli
· bśstovnar og sambżli hjį Trivnašartęnastuni
· Stušulsfólkaskipanin fyri bųrn og stovnar undir Bųrn og Ung hjį Almannaverkinum
· fólkaskślar, mišnįmsskślar og ašrir skślar
· Sernįmsdepilin
· sjśkrahśs/heilsumyndugleikar
· o.l.
Įsetan av leigugjaldi
Leigugjaldiš er leigugjald/dag, tó ķ minsta lagi fyri 30 dagar.
Leigugjaldiš fyri einstaka tóliš veršur įsett sum: kostnašur fyri tóliš umframt annan kostnaš deilt viš mettu livitķšini:
1. Grundarlag undir śtrokning av kostnašinum fyri hjįlpartól er fylgjandi:
a. Śtveganarkostnašur (į goymslu hjį Almannaverkinum
b. Mettur višlķkarhaldskostnašur ķ livitķšini
c. Mett eykalutanżtsla ķ livitķšini
d. Umsitingarkostnašur (ķroknaš t.d. lųnar- og lagurkostnaš)
e. Flutningskostnašur
f. Avgreišslukostnašur.
2. Leigugjaldiš/dag fyri hjįlpartól er sostatt: kostnašur sbrt. pkt. 1/mett livitķš.
Leigugjald veršur rindaš frį fyrsta degi, iš tóliš er śtleigaš. Leigugjaldiš stešgar, tį Almannaverkiš hevur móttikiš tóliš, ella frį tķ degi, Almannaverkiš hevur fingiš įheitan um at heinta tóliš.
Sķ annars rundskriv um leiguskipan hjį Almannaverknum her.
Dagført tann 15-07-2013


text:
Útinnan av arbeiði
Alt arbeiði skal skipast soleiðis, at tað kann útinnast trygdarliga og heilsuliga fult forsvarligt.
Tað er ynskiligt, at spurningarnir um arbeiðsumhvørvi ikki bert verða tiknir til viðgerðar í sambandi við útinnan av arbeiði, men longu tá ið tær fyrstu fyrireikingarnar verða framdar í sambandi við ætlað arbeiði.
Arbeiði skal í øllum lutum skipast soleiðis, at tað kann útinnast trygdarliga og heilsuliga fult forsvarligt út frá eini meting av teimum umstøðum í arbeiðsumhvørvinum, sum kann hava ávirkan á likamligu ella sálarligu heilsuna.
Havast skal í huga, at konstruktiónir, sertilgerð, staklutaloysnir og arbeiðshættir, sum kunna vera vandamikil fyri trygd og heilsu, ella minka um trygdina og heilsuna undir arbeiði, mugu ikki verða brúktar. Eisini skal tryggjast, at tað samlaða árinið á arbeiðsumhvørvið ikki ávirkar trygdina og heilsuna hjá arbeiðsfólkunum.
Nýggj arbeiðspláss ella broytingar av verandi arbeiðsplássi
Við fyriskipan av nýggjum ella broytingum av verandi arbeiðsplássum, arbeiðsgongdum og arbeiðshættum, nýtslu av nýggjari tøkniligari útgerð, keyp av nýggjum tøkniligum hjálpartólum, persónligari verndarútgerð og evnum og tilfari, skal tað tryggjast, at arbeiðsumhvørvið er sambæriligt við tey almennu og serligu krøvini í arbeiðsumhvørvislógini.
Trygdarskipanin á virkinum skal luttaka í fyriskipanini av arbeiðinum. Á virkjum, har eingin trygdarskipan er sett á stovn, skal arbeiðsfólkið luttaka í fyriskipanini av arbeiðinum.
Fyrilit fyri fortreytum hjá starvsfólki
Fyrilit skal takast fyri aldri, innliti, arbeiðsevnum og øðrum fortreytum hjá viðkomandi starvsfólki.
Barnakonur og Bróstakonur
Serliga viðkvæmir vandabólkar, sum barnakonur og bróstakonur, skulu verjast móti vandum, ið kunnu standast á arbeiðsplássinum. Arbeiðsgevarin skal síggja til, at atlit verða tikin til trygd og heilsu við at skipað arbeiðið soleiðis, at arbeiðið er vandaleyst fyri barna- ella bróstakonuna.
Likamliga ella sálarliga nervandi ella skaðiligt arbeiði
Við arbeiði, sum virkar likamliga ella sálarliga skaðiligt ella nervandi, kann Arbeiðs- og brunaeftirlitið seta krøv um at serlig arbeiðsumhvørvistiltøk skulu setast í verk. Slík tiltøk kunna vera vælferðartiltøk og onnur arbeiðsumhvørvistiltøk, sum eru neyðug til at fyribyrgja sjúku, sliti, vanlukkum v.m.
Skyldurnar hjá arbeiðsgevaranum eru nærri útgreinaðar í kunngerð um útinnan av arbeiði.
Starvsfólk einsamalt í arbeiði
Um eitt starvsfólk arbeiðir einsamalt, og hetta kann hava við sær vanda fyri viðkomandi, skal arbeiðið leggjast soleiðis tilrættis, at arbeiðið kann útinnast vandaleyst. Um ikki ber til at sleppa undan vanda, má viðkomandi starvsfólk ikki arbeiða einsamalt.
Arbeiði í økjum, har serligur vandi kann vera
Við arbeiði í økjum, har serligur vandi kann vera, mugu bert starvsfólk, ið hava fingið hóskandi leiðbeining, hava atgongd.
Likamlig ella sálarlig støða undir ávísum arbeiði
Um likamliga ella sálarliga støðan hjá einum starvsfólki undir ávísum arbeiði kann økja um vandan hjá sjálvum starvsfólkinum ella starvsfelagum, má viðkomandi starvsfólk ikki setast til slíkt arbeiði.
Fyribyrging
Við útinnan av arbeiði skal tryggjast, at byrgt er fyri:
- vanda fyri niðurraping
- omanlopi
- mold-ella grótskriðum
- vanda frá el-veitingum
- ristingum o.líkn.
- spreinging
- eldi
- eitring og kvaling v.m.
- leka og birting av vandamiklum dusti, royki, guvu, lukti gassi v.m.
- smittandi sjúku
Ljós
Ljósviðurskiftini á arbeiðsplássinum eiga at vera heilsuliga og trygdarliga fult forsvarlig og nøkta ymisháttaðar tørvir. Viðmælt verður, at arbeiðsrúmið hevur vindeygu við útsýni, tí hetta gevur gott ljós og skapar eitt hugaligt arbeiðsumhvørvi.
Donsk vegleiðing um ljósviðurskifti:
Ljóðviðurskifti
Sleppast skal undan óneyðugum óljóðum. Óljóðsstigið skal vera so lágt sum gjørligt og rímiligt við atliti at tøkniligari menning. Viðmælt verður, at øll arbeiðspláss hava eitt markvirði fyri óljóð á 85dB og 137dB fyri bráðljóð.
Sí eisini kunngerð um markvirði fyri óljóð á arbeiðsplássum
Donsk vegleiðing um óljóð:
Donsk evnissíða um óljóð:
Hitalag
Viðmælt verður, at hitalagið á einum arbeiðsplássi við setuarbeiði er millum 18 og 25 stig. Hitalagið eigur ikki at fara upp um 25 stig.
Eru hitaviðurskiftini ikki í lagi, skulu tiltøk setast í verk, sum verja starvsfólkini móti ov nógvum hita ella kulda.
Danskar vegleiðingar um hitalag:
Hitalag á føstum arbeiðsplássum
Arbeiði í nógvum hita ella kulda
Upplæring og leiðbeining í at útinna arbeiði trygt og vandaleyst
Arbeiðsgevarin skal síggja til, at hvør einstakt starvsfólk, uttan mun til slag og longd av setanini, fær nóg góða og málrættaða upplæring og leiðbeining í at útinna sítt arbeiði á ein vandaleysan hátt. Upplæring skal fara fram í arbeiðstíð.
Upplæring og leiðbeining í at útinna arbeiði trygt og vandaleyst skal fara fram við:
- starvssetanina
- flyting ella broyting av arbeiðsuppgávum
- innføring ella broyting av arbeiðsútgerð
- innføring av nýggjari tøknifrøði


text:
Stuðul
Virkisgrundarlagið hjá Føroya Tele er grundað á, at vit skulu ganga á odda í føroyska framburðinum. Hetta skal eisini koma til sjóndar í teimum stuðulsavtalum, sum vit gera.
Í okkara stuðulspolitikki leggja vit dent á at stuðla føroyskum ítrottarfeløgum, felagskapum ella tiltøkum. Vit leggja stóran dent á, at allur stuðul, sum verður latin, er til fyrimuns fyri báðar partar.
Tað merkir, at vit fara inn í eitt aktivt samstarv, ið báðir partar fáa ágóðan av, tá ein avtala verður undirskrivað. Í stuttum ynskja vit at stuðla góðum endamálum, ið náa ein breiðan málbólk í Føroyum.
Kundi tú hugsað tær at gjørt eitt aktivt samstarv við okkum? So hoyra vit fegin frá tær í eini skrivligari umsókn, sum tú sendir inn um oyðublaðið niðriundir. Vinaliga fyll oyðublaðið út so neyvt sum gjørligt, tá tú søkir um stuðul.
Allar innkomnar umsóknir vera viðgjørdar fýra ferð um árið – í mars, juni, september og desember.


text:
Sverri Egholm
22.09.2017 - 20:35
Tíðindi > Vinna & Tøkni > Tøkni & vísindi
Apple hevur havt ein vánaligan dag á virðisbrævamarknaðinum í dag. Partabrøvini fullu 1,72 prosent í gjár eftir at HTC kunngjørdi, at Google hevði keypt meginpartin av fyritøkuni.
Í dag er fyrsti dagurin, har nýggjastu útgávunum av iPhone eru tøkar, men tað fingið marknaðin upp at flákra. Apple partabrævið er minkað 1,59 prosent og niður á 150,9 dollarar. Partabrævið er fallið 4,61 prosent seinastu vikuna, sambært e24.no.
Tað vóru iPhone 8 og iPhone 8 Plus, sum komu í handlarnar í gjár. Hetta eru dagføringar av iPhone 7 og iPhone 7 Plus, men stóra dagføringin hjá Apple kemur ikki fyrr enn síðst í oktober. Tá kemur iPhone X, sum eitt nú hevur skerm heilt út til kantarnar, í handlarnar.
Donsku prísirnir á iPhone X hava higartil ligið um 8.899 krónur (64 GB) og 10.249 krónur (256 GB).
(Dagført 23. september 2017 kl. 12:12)


text:
Ein kanning hjá KT-felagnum vísir, at KT-fólk umboða 1% av samlaðu arbeiðsstyrkini í Føroyum, svarandi til gott 200 fólk. Í hinum norðanlondunum er tilsvarandi talið av KT-fólkum umleið 5%. Um Føroyar vilja vera á sama støði sum okkara grannalond, verður tørvur á 800 fólkum afturat í føroysku KT vinnuni komandi árini.
Einvegin kann sigast, at føroyska KT-vinnan er ótrúliga effektiv, men hinvegin gevur lága talið av KT-fólki okkum eisini eina ábending um, at føroyska samfelagið er minni talgilt enn tað kundi verið. Ein lutfalsliga stórur partur av kunningartøkniligu virðisøkingini liggur uttanlands heldur enn í Føroyum, og vit skapa í alt ov lítlan mun loysnir, sum verða seldar uttanlands og brúktar í altjóða høpi.
Størv, sum áttu at verið í Føroyum, liggja sostatt uttanlands. Og førleikar sum kunnu styrkja føroyska samfelagið eru somuleiðis uttanlands. Uttan fólk ber ikki til hjá KT-vinnuni at styrkja siðbundnu vinnurnar, at gera tað almenna effektivari og vera við til at menna heilt nýggjar vørur, tænastur og vinnuvegir.
KT er – so ella so – partur av øllum nýggjum vørum og tænastum, og skulu vit gera okkum vónir um framhaldandi at vera í fremstu røð í eitt nú sjóvinnu og aling, er neyðugt at uppstiga evnini hjá okkum at gagnnýta og menna nýggja kunningartøkni.
Ofta verður haft á orði, at vit eru so fáment og at vit skulu ikki uppfinna djúpar tallerkar av nýggjum.
Veruleikin er, at nýskapan trívist best í smáum eindum og kunningartøkni snýr seg um nógvar smáar betringar heldur enn stór einsamøll nýbrot.
KT-verðin er nógv broytt seinastu fimtan árini. Við nýmótans menning kunnu forritarar í dag skjótt og effektivt menna brúkiligar loysnir, millum annað við at endurnýta bitar og partar av skipanum, sum onnur framman undan hava gjørt.
Stundin er komin hjá føroyingum at gagnnýta hetta. Lutfalsliga lítla støddin á Føroyum er í veruleikanum ein fyrimunur. Vit eru fim, flytfør og duga nógv ymiskt. Júst tað, sum tørvur er á í dagsins samfelag.
Nøkur átøk eiga at vera gjørd beinan vegin:
Útbúgving av KT-fólkum í Føroyum
Fyri tað fyrsta, eiga vit at útbúgva fleiri KT-fólk í Føroyum. Bæði KT-verkfrøðingar og onnur, sum kunnu verða við til at skapa KT-loysnir. Tað er av alstórum týdningi, at fólk útbúgva seg í samfelagnum og saman við fyritøkum og stovnum á staðnum, tí einans soleiðis fæst fult gagn av unga villskapinum.
Raðfesting av íløgum í KT-loysnir
Fyri tað næsta, eiga vit at seta nokk av peningi av til íløgur í nógvar smáar KT-verkætlanir, sum betra almennar tænastur og minka kostnaðin hjá tí almenna.
Frá undirveitara til høvuðsveitara
Fyri tað triðja, eiga vit at krevja, at allar KT-verkætlanir, sum verða goldnar av føroyska skattgjaldaranum, í høvuðsheitum skulu mennast og rekast í Føroyum. Útlendskar fyritøkur kunnu eisini vera við, men føroyskar KT-fyritøkur skulu vera høvuðsveitarar, so førleikarnir verða mentir her.
Eins og fiskurin skal upp á land í Føroyum, oljuvirksemið um føroyskan keikant, er alneyðugt at menningin og raksturin av føroyskum KT-loysnum er í Føroyum.
Einans soleiðis tryggja vit okkum eina sterka føroyska KT-vinnu í framtíðini.
Ólavur Ellefsen, formaður KT-felagið